SLUŽBENI GLASNIK

Službeno glasilo općine Gornji Bogićevci

**R E P U B L I K A H R V A T S K A**

**BRODSKO – POSAVSKA ŽUPANIJA**

**OPĆINA GORNJI BOGIĆEVCI**

|  |  |  |
| --- | --- | --- |
| Godina  17 | Gornji Bogićevci, 16.1.2023. godine | Broj  01/2023 |

1. Akti Općinskog vijeća

2. Akti Načelnika

1. Ostalo

* ***Akti Općinskog vijeća:***

1. Odluka o izmjeni i dopuni Odluke o komunalnom redu na području Općine Gornji

Bogićevci

2. Odluka o raspoređivanju sredstava za financiranje političkih stranaka poličkih stranaka zastupljenih u Općinskom vijeću Općine Gornji Bogićevci u 2023. godini

3. Odluka o komunalnom doprinosu

4. Odluka o isplati naknada za opremanje novorođenčadi i pomoći studentima na području Općine Gornji Bogićevci

5. Odluka o određivanju vrijednosti boda komunalne naknade

6. Odluka o plaći, naknadi i drugim pravima općinskog načelnika

7. Odluka o socijalnoj skrbi na području Općine Gornji Bogićevci

8. Odluka o upravljanju grobljima

9. Odluka o uvjetima i postupku davanja u zakup poslovnih prostora u vlasništvu Općine

Gornji Bogićevci

10. Odluka o naknadama i drugim pravima vijećnika i članova radnih tijela

11. Odluka o visini naknade o visini naknade za održavanje sistema odvodnje otpadnih

voda u naselju Gornji Bogićevci

12. Odluka o izmjeni Programa „ Razvoj mikro poduzetništva – RMP/2023“

13. Program mjera za poticanje rješavanja stambenog pitanja na području Općine Gornji

Bogićevci

14. Odluka o općinskim porezima Općine Gornji Bogićevci

* ***Akti načelnika:***

***- Ostalo:***

***1.***

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Na temelju općih pravila za preračunavanje i zaokruživanje iz Zakona o uvođenju eura (Narodne novine broj 57/22 i 88/22)) i članka 39. Statuta Općine Gornji Bogićevci („Službeni Glasnik Općine Gornji Bogićevci 02/21), Općinsko vijeće Općine Gornji Bogićevci na 10. sjednici održanoj 12.01. 2023. godine, donijelo je  **ODLUKU**  **o izmjeni i dopuni Odluke o komunalnom redu na području Općine Gornji Bogićevci**  **Članak 1.**  Članak 80. stavci 1., 2. i 3. Odluke o komunalnom redu (Službeni glasnik Općine Gornji Bogićevci 05/18) mijenjaju se i glase:  Novčanom kaznom u iznosu od 135,00 do 1.350,00 eura, kaznit će se za prekršaj pravna osoba ako:   1. postupa suprotno odredbi članka 5. stavka 1., stavka 2. i stavka 3. Odluke; 2. postupa suprotno zabrani iz članka 5. stavka 5 Odluke; 3. postupa suprotno zabrani iz članka 6. stavka 1. i stavak 3. Odluke; 4. postupa suprotno odredbi članka 7. stavka 1. i 3. Odluke; 5. postupa suprotno odredbi članka 8. stavka 1.,2.,3.,4. Odluke; 6. postupa suprotno odredbi članka 9. Odluke; 7. postupa suprotno odredbi članka 10. stavka 4. Odluke; 8. postupa suprotno zabrani iz članka 11. stavka 1. Odluke; 9. postupa suprotno odredbi članka 13. stavka 3. Odluke; 10. postupa suprotno odredbi članka 17. Odluke; 11. postupa suprotno odredbi članka 18. stavka 2. i 4. Odluke; 12. postupa suprotno odredbi članka 19. stavka 2., stavka 3., stavka 4. Odluke; 13. postupa suprotno odredbi članka 21. Odluke; 14. postupa suprotno odredbi članka 22. stavka 1. i 2. Odluke; 15. postupa suprotno zabrani iz članka 22. stavka 4. Odluke; 16. postupa suprotno odredbi članka 23. Odluke; 17. postupa suprotno zabrani iz članka 24. stavka 1. Odluke; 18. postupa suprotno odredbi članka 25. Odluke; 19. postupa suprotno odredbi članka 28. stavka 1. Odluke; 20. postupa suprotno zabrani iz članka 28. stavka 2. Odluke; 21. postupa suprotno odredbi članka 30. stavka 1. Odluke; 22. postupa suprotno odredbi članka 31. stavka 1., stavka 5., 6. i 7. Odluke; 23. postupa suprotno zabrani iz članka 31. stavka 8. Odluke; 24. postupa suprotno odredbi članka 32. Odluke; 25. postupa suprotno zabrani iz članka 35. Odluke; 26. postupa suprotno odredbi članka 36. Odluke; 27. postupa suprotno odredbi članka 37.stavka 3. Odluke; 28. postupa suprotno odredbi članka 38. Odluke; 29. postupa suprotno odredbi članka 39. Odluke; 30. postupa suprotno zabrani iz članka 40. stavka 6. Odluke; 31. postupa suprotno zabrani iz članka 41. Odluke; 32. postupa suprotno odredbi članka 42. Odluke; 33. postupa suprotno odredbi članka 44. Odluke; 34. postupa suprotno odredbi članka 45. stavka 2., stavka 5. Odluke; 35. postupa suprotno odredbi članka 46. stavka 3. i 4. Odluke; 36. postupa suprotno zabrani iz članka 48. Odluke; 37. postupa suprotno zabrani iz članka 51. Odluke; 38. postupa suprotno odredbi članka 53. stavka 4. Odluke; 39. postupa suprotno odredbi članka 54. i 54 a. Odluke; 40. postupa suprotno odredbi članka 58. Odluke; 41. postupa suprotno zabrani iz članka 59. Odluke; 42. postupa suprotno odredbi članka 62. Odluke; 43. postupa suprotno odredbi članka 63. Odluke; 44. postupa suprotno odredbi članka 64. Odluke; 45. postupa suprotno odredbi članka 65. Odluke; 46. postupa suprotno odredbi članka 67. Odluke; 47. postupa suprotno odredbi članka 68. Odluke;   Novčanom kaznom u iznosu od 27,00 do 332,00 eura kaznit će se fizička osoba i odgovorna osoba u pravnoj osobi koja učini prekršaj iz stavka 1.ovog članka.  Novčanom kaznom u iznosu od 80,00 do 665,00 eura, kaznit će se i fizička osoba, obrtnik i osoba koja obavlja drugu samostalnu djelatnost ako učini prekršaj iz stavka 1. ovog članka u obavljanju njezina obrta ili druge samostalne djelatnosti.  **Članak 2.**  Ova Odluka stupa na snagu danom donošenja i objavit će se u Službenom glasniku Općine Gornji Bogićevci.  KLASA. 363-04/23-01/01  URBROJ: 2178-22-03/1-23-1  Gornji Bogićevci, 12.01. 2023. godine  PREDSJEDNIK OPĆINSKOG VIJEĆA  OPĆINE GORNJI BOGIĆEVCI  Željko Klarić  ***2.***  Na temelju članka 7. i članka 10. Zakona o financiranju političkih aktivnosti, izborne promidžbe i referenduma („Narodne novine“ broj 29/19 i 98/19) i članka 39. Statuta Općine Gornji Bogićevci („Službeni glasnik Općine Gornji Bogićevci“ br. 02/21) Općinsko vijeće općine Gornji Bogićevci na 10. sjednici održanoj 12.01. 2023. godine, donijelo je  **ODLUKU**  **o raspoređivanju sredstava za financiranje političkih stranaka zastupljenih u**  **Općinskom vijeću Općine Gornji Bogićevci u 2023. godini**  **Članak 1.**  Ovom odlukom raspoređuju se sredstva za financiranje političkih stranaka zastupljenih u Općinskom vijeću Općine Gornji Bogićevci (u daljnjem tekstu: Općinsko vijeće) koja su osigurana u Proračunu Općine Gornji Bogićevci za 2023. godinu.  **Članak 2.**  Za svakog člana Općinskog vijeća utvrđuje se jednaki godišnji iznos sredstava tako da pojedinoj političkoj stranci pripadaju sredstva razmjerno broju njenih članova Općinskog vijeća u trenutku konstituiranja Općinskog vijeća.  Za svakog izabranog člana Općinskog vijeća od zastupljenog spola, pojedinoj političkoj stranci pripada i pravo na naknadu razmjerno broju izabranih članova Općinskog vijeća podzastupljenog spola.  **Članak 3.**  Za svakog člana Općinskog vijeća utvrđuju se godišnji iznos sredstava u visini od 133,00 eura, što na mjesečnoj razini iznosi 11,08 eura.  **Članak 4.**  Političkim strankama zastupljenim u Općinskom vijeću raspoređuju se sredstva osigurana u Proračunu Općine Gornji Bogićevci za 2023. godinu na način utvrđen u članku 2. i 3. ove Odluke u jednokratnim iznosima kako slijedi:   * Hrvatskoj demokratskoj zajednici – HDZ u iznosu od 532,00 eura, * Duspara Mirko – NL u iznosu od 399,00 eura, * Hrvatska seljačka stranka – HSS u iznosu od 399,00 eura   **Članak 5.**  Sredstva iz članka 4. ove Odluke, doznačuju se na žiroračun političke stranke najkasnije do 30.prosinca 2023. godine  **Članak 6.**  Sredstva iz članka 4. ove Odluke doznačiti će se političkim strankama pod uvjetom da su njihovi članovi Općinskog vijeća bili nazočni na najmanje 75% sjednica održanih u razdoblju koje prethodi isplati.  **Članak 7.**  Ova odluka stupa na snagu osmoga dana od dana objave u „Službenom glasniku Općine Gornji Bogićevci“  Klasa: 006-01/23-01/01  Ur.broj: 2178-22-03/1-23-1  Gornji Bogićevci, 12.01. 2023. godine  PREDSJEDNIK OV:  Željko Klarić  ***3.***  Na temelju članaka 78. stavak 1. Zakona o komunalnom gospodarstvu („Narodne novine“ broj 68/18, 110/18, 32/20) i članka 39. Statuta Općine Gornji Bogićevci (“Službeni glasnik Općine Gornji Bogićevci” 02/21), Općinsko vijeće Općine Gornji Bogićevci na 10. sjednici održanoj 12.01. 2023. godine, donijelo je  **ODLUKU**  **o komunalnom doprinosu**  Članak 1.  Ovom Odlukom utvrđuje se obveza plaćanja komunalnog doprinosa na području Općine Gornji Bogićevci i to:  1. zone u jedinici lokalne samouprave za plaćanje komunalnog doprinosa  2. jedinična vrijednost komunalnog doprinosa po pojedinim zonama u jedinici lokalne samouprave (u daljnjem tekstu: jedinična vrijednost komunalnog doprinosa)  3. način i rokovi plaćanja komunalnog doprinosa  4. opći uvjeti i razlozi zbog kojih se u pojedinačnim slučajevima odobrava djelomično ili potpuno oslobađanje od plaćanja komunalnog doprinosa.  Članak 2.  Komunalni doprinos je novčano javno davanje koje se plaća za korištenje komunalne infrastrukture na području cijele Općine Gornji Bogićevci i položajne pogodnosti građevinskog zemljišta u naselju prilikom građenja ili ozakonjenja građevine.  Komunalni doprinos je prihod Općine Gornji Bogićevci.  Članak 3.  Komunalni doprinos plaćaju vlasnici građevinske čestice na kojoj se gradi građevina, odnosno investitor. Ako građevinska čestica iz stavka 1. ovog članka ima više suvlasnika, odnosno investitora, suvlasnici plaćaju doprinos razmjerno svom suvlasničkom djelu, a suinvestitori u jednakim dijelovima, osim ako se ovjerenom zajedničkom izjavom dogovore drugačije.  Članak 4.  U Općini Gornji Bogićevci utvrđuju se zone za plaćanje komunalnog doprinosa:   1. zona obuhvaća naselje Gornji Bogićevci 2. zona obuhvaća naselja Trnava, Smrtić, Ratkovac, Kosovac i Dubovac   Članak 5.  Komunalni doprinos za zgrade obračunava se množenjem obujma zgrade koja se gradi ili je izgrađena izraženog u kubnim metrima (m³) s jediničnom vrijednošću komunalnog doprinosa u zoni u kojoj se zgrada gradi ili je izgrađena.  Komunalni doprinos za otvorene bazene i druge otvorene građevine te spremnike za naftu i druge tekućine s pokrovom čija visina se mijenja obračunava se množenjem tlocrtne površine građevine koja se gradi ili je izgrađena izražene u četvornim metrima (m²) s jediničnom vrijednošću komunalnog doprinosa u zoni u kojoj se građevina gradi ili je izgrađena.  Ministar u čijem je djelokrugu komunalno gospodarstvo pravilnikom pobliže propisuje način utvrđivanja obujma i površine građevina u svrhu obračuna komunalnog doprinosa.  Članak 6.  Ako se postojeća zgrada uklanja zbog građenja nove zgrade ili ako se postojeća zgrada dograđuje ili nadograđuje, komunalni doprinos obračunava se na razliku obujma zgrade u odnosu na prijašnji obujam zgrade.  Ako je obujam zgrade koja se gradi manji ili jednak obujmu postojeće zgrade koja se uklanja, ne plaća se komunalni doprinos, a o čemu Jedinstveni upravni odjel donosi rješenje kojim se utvrđuje da ne postoji obveza plaćanja komunalnog doprinosa.  Odredbe ovoga članka na odgovarajući se način primjenjuju i na obračun komunalnog doprinosa za građevine koje nisu zgrade, te na obračun komunalnog doprinosa za ozakonjene građevine.  Članak 7.  Jedinična vrijednost komunalnog doprinosa po pojedinim zonama iz članka 4. ove Odluke određuje se u kunama po m3 građevine i iznosi:   |  |  |  | | --- | --- | --- | | **VRSTA OBJEKTA** | **ZONA** | **IZNOS KOMUNALNOG DOPRINOSA PO m3 u kn** | | stambeni prostor | 1. | 1,00 eur | | poslovni prostor | 1. | 1,00 eur | | sve pomoćne građevine (garaže, ostave, drvarnice i sl.) | 1. | 0,15 eur | | stambeni prostor | 2. | 0,70 eur | | poslovni prostor | 2. | 0,70 eur | | sve pomoćne građevine (garaže, ostave, drvarnice i sl.) | 2. | 0,15 eur |   Za nezakonito izgrađene zgrade za koje je pokrenut postupak za donošenje rješenja o izvedenom stanju jedinična vrijednost komunalnog doprinosa i po pojedinim zonama iz članka 4. ove Odluke određuje se u kunama po m3 građevine i iznosi:   |  |  |  | | --- | --- | --- | | **VRSTA OBJEKTA** | **ZONA** | **IZNOS KOMUNALNOG DOPRINOSA PO m3 u kn** | | STAMBENI PROSTOR | 1. | 0,20 eur | | POSLOVNI PROSTOR | 1. | 0,20 eur | | STAMBENI PROSTOR | 2. | 0,15 eur | | POSLOVNI PROSTOR | 2. | 0,15 eur |   Članak 8.  Rješenje o komunalnom doprinosu donosi jedinstveni upravni odjel (u daljnjem tekstu: upravno tijelo) u skladu s odlukom o komunalnom doprinosu u postupku pokrenutom po službenoj dužnosti ili po zahtjevu stranke.  Ako je Općina Gornji Bogićevci u skladu s posebnim zakonom kojim se uređuje prostorno uređenje sklopila ugovor kojim se obvezuje djelomično ili u cijelosti prebiti potraživanja s obvezom plaćanja komunalnog doprinosa, rješenje iz stavka 1. ovoga članka donosi se i u skladu s tim ugovorom.  Rješenje iz stavka 1. ovoga članka donosi se i ovršava u postupku i na način propisan zakonom kojim se uređuje opći odnos između poreznih obveznika i poreznih tijela koja primjenjuju propise o porezima i drugim javnim davanjima, ako Zakonom o komunalnom gospodarstvu nije propisano drukčije.  Članak 9.  Rješenje o komunalnom doprinosu donosi Jedinstveni upravni odjel Općine Gornji Bogićevci na temelju ove Odluke u postupku pokrenutom po službenoj dužnosti ili na zahtjev stranke.  Rješenje o komunalnom doprinosu donosi se po pravomoćnosti građevinske dozvole odnosno rješenja o izvedenom stanju, a u slučaju građenja građevina koje se prema posebnim propisima grade bez građevinske dozvole nakon prijave početka građenja ili nakon početka građenja.  Iznimno od stavka 2. ovoga članka, rješenje o komunalnom doprinosu za skladište i građevinu namijenjenu proizvodnji donosi se po pravomoćnosti uporabne dozvole odnosno nakon što se građevina te namjene počela koristiti, ako se koristi bez uporabne dozvole.  Članak 10.  Rješenje o komunalnom doprinosu u postupku pokrenutom po zahtjevu stranke donosi se u skladu s odlukom o komunalnom doprinosu koja je na snazi u vrijeme podnošenja zahtjeva stranke za donošenje tog rješenja.  Rješenje o komunalnom doprinosu u postupku pokrenutom po službenoj dužnosti donosi se u skladu s odlukom o komunalnom doprinosu koja je na snazi na dan pravomoćnosti građevinske dozvole, pravomoćnosti rješenja o izvedenom stanju odnosno koja je na snazi na dan donošenja rješenja o komunalnom doprinosu ako se radi o građevini koja se prema posebnim propisima kojima se uređuje gradnja može graditi bez građevinske dozvole.  Članak 11.  Upravno tijelo izmijenit će po službenoj dužnosti ili po zahtjevu obveznika komunalnog doprinosa odnosno investitora ovršno odnosno pravomoćno rješenje o komunalnom doprinosu ako je izmijenjena građevinska dozvola, drugi akt za građenje ili glavni projekt na način koji utječe na obračun komunalnog doprinosa.  Rješenjem o izmjeni rješenja o komunalnom doprinosu u slučaju iz stavka 1. ovoga članka obračunat će se komunalni doprinos prema izmijenjenim podacima i odrediti plaćanje odnosno povrat razlike komunalnog doprinosa u skladu s odlukom o komunalnom doprinosu u skladu s kojom je rješenje o komunalnom doprinosu doneseno.  Obveznik komunalnog doprinosa odnosno investitor u slučaju iz odredbe stavaka 1. i 2. ovoga članka nema pravo na kamatu od dana uplate komunalnog doprinosa do dana određenog rješenjem za povrat doprinosa.  Članak 12.  Upravno tijelo poništit će po zahtjevu obveznika komunalnog doprinosa odnosno investitora ovršno odnosno pravomoćno rješenje o komunalnom doprinosu ako je građevinska dozvola odnosno drugi akt za građenje oglašen ništavim ili poništen bez zahtjeva odnosno suglasnosti investitora.  Rješenjem o poništavanju rješenja o komunalnom doprinosu u slučaju iz stavka 1. ovoga članka odredit će se i povrat uplaćenog komunalnog doprinosa u roku koji ne može biti dulji od dvije godine od dana izvršnosti rješenja.  Obveznik komunalnog doprinosa odnosno investitor u slučaju iz odredbe stavaka 1. i 2. ovoga članka nema pravo na kamatu od dana uplate komunalnog doprinosa do dana određenog rješenjem za povrat doprinosa.  Članak 13.  Iznos komunalnog doprinosa plaćen za građenje građevine na temelju građevinske dozvole odnosno drugog akta za građenje koji je prestao važiti jer građenje nije započeto ili građevinske dozvole odnosno drugog akta za građenje koji je poništen na zahtjev ili uz suglasnost investitora uračunava se kao plaćeni dio komunalnog doprinosa koji se plaća za građenje na istom ili drugom zemljištu na području iste jedinice lokalne samouprave, ako to zatraži obveznik komunalnog doprinosa odnosno investitor.  Obveznik komunalnog doprinosa odnosno investitor nema pravo na kamatu za iznos koji je uplaćen niti na kamatu za iznos koji se uračunava kao plaćeni dio komunalnog doprinosa kojim se plaća građenje na istom ili drugom zemljištu.  Članak 14.  Protiv rješenja o komunalnom doprinosu i rješenja o njegovoj ovrsi, rješenja o njegovoj izmjeni, dopuni, ukidanju ili poništenju, rješenja o odbijanju ili odbacivanju zahtjeva za donošenje tog rješenja te rješenja o obustavi postupka može se izjaviti žalba o kojoj odlučuje upravno tijelo županije nadležno za poslove komunalnog gospodarstva.  Članak 15.  Utvrđeni iznos komunalnog doprinosa obveznik je dužan platiti u roku od 15 dana od izvršnosti rješenja iz članka 9. ove Odluke  Plaćanjem u roku od 15 dana od dana izvršnosti rješenja za komunalni doprinos za nezakonito izgrađene zgrade za koje je pokrenut postupak za donošenje rješenja o izvedenom stanju, ostvaruje se popust od 50% na cjelokupni iznos komunalnog doprinosa.  Jedinstveni upravni odjel može na zahtjev obveznika – fizičke osobe odobriti obročnu otplatu komunalnog doprinosa na 12-24 mjeseci na jednaki broj obroka, ovisno o utvrđenom iznosu komunalnog doprinosa. Iznos svakog pojedinog obroka ne može biti manji od 500,00 kuna, za stambeni prostor i pomoćne zgrade, odnosno 1.000,00 kuna za poslovni prostor.  U slučaju obročne otplate, prvi obrok komunalnog doprinosa obveznik je dužan platiti u roku od 15 dana od izvršnosti rješenja.  U slučaju kašnjenja obveznik je dužan platiti zatezne kamate u visini utvrđenoj zakonom.  Ako obveznik komunalnog doprinosa ne uplaćuje obroke u rokovima kako je određeno, upravno tijelo će poduzeti mjere prisilne naplate i cjelokupni iznos komunalnog doprinosa naplatiti odjedanput.  Članak 16.  Potpuno oslobađanje od plaćanja komunalnog doprinosa moguće je u slijedećim slučajevima:   1. kad vlasnici građevinskog zemljišta grade prometne infrastrukture, energetske, vjerske, stambene objekte socijalnog programa, objekte obrane i unutarnjih poslova, 2. kada sukladno Zakonu kojim se uređuju prava hrvatskih branitelja iz Domovinskog rata i članova njihovih obitelji, članovi obitelji smrtno stradalog hrvatskog branitelja iz Domovinskog rata, članovi obitelji zatočenog ili nestalog hrvatskog branitelja iz Domovinskog rata, HRVI iz Domovinskog rata od I do X skupine nemaju riješeno stambeno pitanje i same investiraju gradnju stambenih objekata radi svog stambenog zbrinjavanja. 3. u slučajevima kada će izgradnja stambenog objekta rezultirati naseljavanjem na području općine Gornji Bogićevci uz uvjet da se radi o stjecanju prve stambene nekretnine, a oslobađa se za pripadajuću kvadraturu 35m2 za nositelja i 10m2 za svakog člana obitelji. Na razliku kvadrature obračunava se komunalni doprinos prema cijenama iz članka 7. ove Odluke 4. u slučajevima gradnje gospodarskih i proizvodnih pogona, hala, firmi i sl. kod poduzetnika početnika, odnosno poduzetnika koji otvara obrt ili poduzeće   Djelomično oslobađanje od plaćanja komunalnog doprinosa – u 50%-tnom iznosu moguće je u slučajevima kada poduzetnik proširuje kapacitet gospodarskih i proizvodnih pogona, hala, firmi.  Odluku o potpunom i djelomičnom oslobađanju od plaćanja komunalnog doprinosa donosi pročelnik Jedinstvenog upravnog odjela općine u skladu s člankom 16. ove Odluke.  Članak 17.  Općina Gornji Bogićevci ne plaća komunalni doprinos kada je investitor gradnje.  Komunalni doprinos ne plaća se za građenje i ozakonjenje:  1. komunalne infrastrukture i vatrogasnih domova  2. vojnih građevina  3. prometne, vodne, pomorske, komunikacijske i elektroničke komunikacijske infrastrukture  4. nadzemnih i podzemnih produktovoda i vodova  5. sportskih i dječjih igrališta  6. ograda, zidova i potpornih zidova  7. parkirališta, cesta, staza, mostića, fontana, cisterna za vodu, septičkih jama, sunčanih kolektora, fotonaponskih modula na građevnoj čestici ili obuhvatu zahvata u prostoru postojeće građevine ili na postojećoj građevini, koji su namijenjeni uporabi te građevine  8. spomenika.  Članak 18.  Donošenjem ove Odluke prestaje važiti Odluka o komunalnom doprinosu od 29.04.2019.godine KLASA: 363-02/19-03/10; URBROJ:2178/18-03-19-03 (Službeni glasnik općine Gornji Bogićevci broj 04/19), te Odluka o komunalnom doprinosu od 29.12.2019.godine KLASA: 363-02/19-03/14; URBROJ:2178/18-03-19-04 (Službeni glasnik općine Gornji Bogićevci broj 04/19).  Ova Odluka stupa na snagu osmog dana od dana objave u „Službenom glasniku“ Općine Gornji Bogićevci.  KLASA: 361-01/23-01/01  URBROJ:2178-22-03/1-23-01  Gornji Bogićevci, 12. siječnja 2023. godine  Predsjednik OV:  Željko Klarić  ***4***.  Temeljem članka 39. Statuta Općine Gornji Bogićevci (“Službeni glasnik Općine Gornji Bogićevci” 02/21.), Općinsko vijeće Općine Gornji Bogićevci na 10. sjednici održanoj 12.01. 2023. godine, donijelo je  **ODLUKU**  **o isplati naknada za opremanje novorođenčadi i pomoći studentima na području Općine Gornji Bogićevci**  Članak 1.  Predmet ove Odluke su isplate naknade za opremanje novorođenčadi na području Općine Gornji Bogićevci, te pomoći studentima.  Pravo na naknadu za opremanje novorođenčadi imaju roditelji koji podnesu zahtjev s popratnom dokumentacijom kojom dokazuju svoje i djetetovo prebivalište na području Općine Gornji Bogićevci.  Roditelj koji ostvari pravo na ovu naknadu, isplatit će se iznos od 215,00 eura jednokratno po rođenju djeteta.  Pravo na pomoć studentima imaju svi redovni i izvanredni studenti s područja Općine Gornji Bogićevci koji su upisali redovne akademsku godinu bez ponavljanja godine, a što dokazuju potvrdom o upisu redovne akademske godine i prebivališta na području općine.  Pomoć studentima isplaćivat će se u iznosu od 270,00 eura jednokratno za akademsku studentsku godinu.  Članak 2.  Provođenje ove odluke vršit će Odsjek za računovodstvo, a teretit će se konto 372 (3721) – ostale naknade građanima i kućanstvima iz proračuna.  Članak 3.  Ova Odluka stupa na snagu danom donošenja, a objavit će se u „Službenom glasniku Općine Gornji Bogićevci“.  Stupanjem na snagu ove Odluke, prestaje važiti Odluka o isplati naknada za opremanje novorođenčadi i pomoći studentima na području Općine Gornji Bogićevci KLASA: 021-05/17-02/02, URBROJ: 2178/02-02/1-17-7 od 24. kolovoza 2017. godine („Službeni glasnik općine Gornji Bogićevci“ 03/2017)  KLASA: 551-01/23-01/01  URBROJ: 2178-22-03/1-23-1  Gornji Bogićevci, 12. siječnja 2023. godine  Predsjednik Općinskog vijeća  Željko Klarić  ***5***.  Temeljem članka 98. stavka 1. Zakona o komunalnom gospodarstvu („Narodne novine“ br. 68/18, 110/18, 32/20), i članka 39. Statuta Općine Gornji Bogićevci (“Službeni glasnik Općine Gornji Bogićevci” 02/21), Općinsko vijeće Općine Gornji Bogićevci na 10. sjednici održanoj 12.01. 2023. godine, donijelo je  **ODLUKU**  **o određivanju vrijednosti boda**  **komunalne naknade (B)**  Članka 1.  Ovom Odlukom određuje se vrijednost obračunske jedinice – boda komunalne naknade (B) na području općine Gornji Bogićevci.  Članka 2.  Vrijednost boda komunalne naknade (B) određuje se u eurima po četvornom metru (m2) korisne površine stambenog, garažnog, poslovnog prostora na području općine Gornji Bogićevci.  Članak 3.  Vrijednost boda iz članka 2. ove Odluke utvrđuje se u visini 0,60 eur za jednogodišnje razdoblje odnosno 0,05 eur mjesečno kad se naknada obračunava i plaća u obrocima.  Članak 4.  Danom stupanja na snagu ove Odluke prestaje vrijediti Odluka o vrijednosti boda od 29.04.2019. godine KLASA: 363-03/19-03/10, URBROJ: 2178/18-03/19-02.  Članak 5.  Ova Odluka objavit će se u „Službenom glasniku Općine Gornji Bogićevci“, a primjenjivat će se od 01. siječnja 2023. godine.  OPĆINSKO VIJEĆE  OPĆINE GORNJI BOGIĆEVCI  KLASA: 363-03/23-01/01  URBROJ: 217822-03/1-23-01  Gornji Bogićevci, 12. siječnja 2023. godine    Predsjednik Općinskog vijeća  Željko Klarić  ***6.***  Na temelju članka 2. do 7. Zakona o plaćama u jedinicama lokalne i područne (regionalne) samouprave (Narodne novine broj 28/10) i članka 90.a Zakona o lokalnoj i područnoj (regionalnoj) samoupravi (Narodne novine br. 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20)), te članka 39. Statuta Općine Gornji Bogićevci (“Službeni glasnik Općine Gornji Bogićevci” 02/21), Općinsko vijeće Općine Gornji Bogićevci na 10. sjednici održanoj 12.01. 2023. godine, donijelo je  **ODLUKU**  **o plaći, naknadi i drugim pravima općinskog načelnika**  **Članak 1.**  Ovom Odlukom određuje se osnovica i koeficijenti za obračun plaće općinskog načelnika koji dužnost obavljaju profesionalno, kao i druga prava iz rada na osnovi profesionalnog obnašanja dužnosti lokalnih dužnosti.  **Članak 2.**  Načelnik koji dužnost iz članka 1. ove Odluke obnaša profesionalno ima pravo na plaću koju čini umnožak koeficijenta i osnovice za obračun plaće, uvećan za 0,5% za svaku navršenu godinu radnog staža, ukupno najviše za 20%.  **Članak 3.**  Koeficijent za obračun plaće načelnika je 3,20.  **Članak 4.**  Osnovica za obračun plaće načelnika utvrđuje se u visini osnovice za obračun plaće službenika i namještenika općine Gornji Bogićevci koji svoju službu obavljaju profesionalno, a poštujući propise i cenzuse kojima se uređuju prava i obveze državnih dužnosnika.  **Članak 5.**  Za vrijeme obnašanja dužnosti, neovisno o tome da li dužnost obnaša sa ili bez zasnivanja radnog odnosa, lokalni dužnosnici ne podliježu obvezi prisustvovanja na radu u propisanom radnom vremenu, a vrijeme obnašanja dužnosti uračunava im se u staž osiguranja.  **Članak 6.**  Lokalni dužnosnici nemaju pravo na godišnji odmor, tj. ne izdaje im se rješenje o pravu na godišnji odmor, niti imaju pravo na naknadu za neiskorišteni godišnji odmor ni po kojoj osnovi, te nemaju pravo na plaćeni ili neplaćeni dopust, regres, jubilarnu naknadu, otpremninu. Lokalnom dužnosniku ne pripada pravo na dodatke na plaću (osim uvećanja od 0,5% za svaku navršenu godinu radnog staža, ukupno najviše za 20%), pa tako ni po osnovi stupnja obrazovanja.  **Članak 7.**  Pojedinačna rješenja o visini plaće lokalnih dužnosnika donosi pročelnik Jedinstvenog upravnog odjela Općine Gornji Bogićevci. Protiv rješenja iz prethodnog stavka žalba nije dopuštena, ali se može pokrenuti upravni spor u roku od 30 dana od dana dostave tog rješenja.  **Članak 8.**  Lokalni dužnosnik koji dužnost obnaša volonterski ima pravo na naknadu za rad u visini 50% umnoška koeficijenta za obračun plaće utvrđenog za lokalnog dužnosnika koji odnosnu dužnost obnaša profesionalno i osnovice za obračun plaće.  **Članak 9.**  Plaća i naknada za rad u skladu s ovom Odlukom, isplaćuju se mjesečno.  **Članak 10.**  Lokalni dužnosnik koji dužnost obnaša profesionalno ima pravo na naknadu materijalnih troškova nastalih u svezi s obnašanjem dužnosti. Prava iz stavka 1. ovog članka odnose se na naknadu dnevnica i ostalih putnih troškova za izvršeni službeni put, pravo na korištenje službenih vozila i službenih mobilnih telefona. Visina naknade za putne troškove iz stavka 2. ovog članka, utvrđuje se u visini neoporezivog iznosa sukladno Pravilniku o porezu na dohodak, koji je na snazi na dan isplate.  **Članak 11.**  Ako je lokalni dužnosnik na bolovanju zbog profesionalne bolesti ili ozljede na radu pripada mu naknada prema propisima o zdravstvenom osiguranju.  **Članak 12.**  Na sva pitanja od značaja za plaće i naknade za rad lokalnih dužnosnika, koja nisu uređena ovom Odlukom, odgovarajuće se primjenjuje Zakon o lokalnoj i područnoj (regionalnoj) samoupravi, Zakon o plaćama u lokalnoj i područnoj (regionalnoj) samoupravi i drugi propisi koji reguliraju pravo lokalnih dužnosnika na plaću, na naknadu plaće i druga materijalna prava za vrijeme i nakon prestanka obnašanja dužnosti.  **Članak 13.**  Stupanjem na snagu ove Odluke prestaje važiti Odluka o plaći i naknadama, te ostalim pravima Općinskog načelnika Općine Gornji Bogićevci („Službeni glasnik Općine Gornji Bogićevci“,broj 02/19), KLASA: 080-03/19-03/10, URBROJ: 2178/18-03-19-1 od 29.04.20219. godine  **Članak 14.**  Ova Odluka stupa na snagu danom donošenja i biti će objavljena u „Službenom glasniku Općine Gornji Bogićevci“.  KLASA: 080-01/23-01/01  URBROJ: 2178-022-03/1-23-1  Gornji Bogićevci, 12.01. 2023. godine  Predjednik OV:  Željko Klarić  ***7.***  Na temelju članka 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20), a u vezi s člankom 17. Zakona o socijalnoj skrbi („Narodne novine“ broj 18/22, 46/22 ) i članka 39. Statuta Općine Gornji Bogićevci (“Službeni glasnik Općine Gornji Bogićevci” 02/21), Općinsko vijeće Općine Gornji Bogićevci na 10. sjednici održanoj 12.01. 2023. godine, donijelo je  **ODLUKU**  **o socijalnoj skrbi na području općine Gornji Bogićevci**   1. **OPĆE ODREDBE**   **Članak 1.**  Ovom se Odlukom utvrđuju prava iz socijalne skrbi koje osigurava općina Gornji Bogićevci (u daljnjem tekstu : općina), korisnici socijalne skrbi, oblici pomoći (u daljnjem tekstu : pomoć) u sustavu socijalne skrbi općine Gornji Bogićevci, uvjeti i način njihova ostvarivanja, nadležnost i postupak.  **Članak 2.**  Socijalna skrb je organizirana djelatnost od javnog interesa za Republiku Hrvatsku čiji je cilj pružanje pomoći socijalno ugroženim osobama, kao i osobama u nepovoljnim osobnim ili obiteljskim okolnostima, koje uključuju prevenciju, promicanje promjena, pomoć u zadovoljavanju osnovnih životnih potreba i podršku pojedincu, obitelji i skupinama, u svrhu unapređenja kvalitete života i osnaživanje korisnika u samostalnom zadovoljavanju osnovnih životnih potreba te njihovog aktivnog uključivanja u društvo.  **Članak 3.**  Sredstva za ostvarivanje pomoći propisanih Zakonom o socijalnoj skrbi (u daljnjem tekstu : Zakon), osiguravaju se u proračunu općine Gornji Bogićevci, a sredstva za druge pomoći osiguravaju se sukladno proračunskim mogućnostima općine Gornji Bogićevci za tekuću godinu.  Općina je dužna u svom proračunu osigurati sredstva kojima se prvenstveno osigurava pomoć za podmirenje troškova stanovanja utvrđenih člankom 41. Zakona o socijalnoj skrbi, ukoliko sredstva ne budu osigurana u državnom proračunu za općine koje su po indeksu razvijenosti svrstane u I. ili II skupinu.  **Članak 4.**  Prava utvrđena ovom Odlukom ne mogu se ostvariti na teret općine Gornji Bogićevci ako je Zakonom ili drugim propisom donesenim na temelju Zakona, određeno da se ta prava prvenstveno ostvaruju na teret Republike Hrvatske ili drugih fizičkih ili pravnih osoba.   1. **KORISNICI SOCIJALNE SKRBI**   **Članak 5 .**  Pod korisnicima prava podrazumijevaju se osobe – samci ili obitelji koje nemaju dovoljno sredstava za podmirenje osnovnih životnih potreba, a nisu ih u mogućnosti ostvariti svojim radom ili prihodom od imovine ili iz drugih izvora.  **Članak 6.**  Korisnik socijalne skrbi (u daljnjem tekstu : korisnik) prema ovoj odluci može biti:  - Osoba koja ostvaruje pravo na naknadu za troškove stanovanja temeljem odredbi Zakona, ukoliko nisu to pravo ostvarili iz državnog proračuna.  - Osoba koja ima važeće rješenje nadležnog Centra za socijalnu skrb o ostvarivanju prava na zajamčenu minimalnu naknadu.  - Za ostvarivanje ostalih pomoći utvrđenih ovom Odlukom – hrvatski državljanin sa prebivalištem na području općine Gornji Bogićevci.  **Članak 7.**  Prava iz socijalne skrbi utvrđena ovom Odlukom ne može ostvariti korisnik ako on ili bilo koji član obitelji:  - Ima u vlasništvu ili suvlasništvu kuću ili stan koji mu ne služi za stanovanje, poslovni prostor ili kuću za odmor – ova činjenica dokazuje se izjavom korisnika  - Ima u vlasništvu više od jednog osobnog vozila ili teretno vozilo – ova činjenica dokazuje se izjavom korisnika  - Je nezaposlen, a nije uredno prijavljen u evidenciju nezaposlenih osoba pri Hrvatskom zavodu za zapošljavanje (najmanje 1 mjesec prije podnošenja zahtjeva, uz mjesec u koji je zahtjev podnesen) – ova činjenica potvrđuje se potvrdom Hrvatskog zavoda za zapošljavanje.  Za vjerodostojnost izjava iz članka 1. općina može zatražiti potvrde tijela koja vode službene evidencije o vlasništvu nekretnina (Gruntovnica) i vozila (MUP ili HAK).   1. **UVJETI ZA OSTVARIVANJE PRAVA IZ SOCIJALNE SKRBI**   **Članak 8.**  Da bi korisnik mogao ostvariti neko od navedenih prava, mora ispunjavati neki od sljedećih uvjeta:  - Socijalni uvjet: korisnik ispunjava socijalni uvjet, ako na temelju rješenja Centra za socijalnu skrb samac, obitelj ili njezin član ostvaruje pravo na zajamčenu minimalnu naknadu ili pravo na doplatak za pomoć i njegu.  - Izvanredni uvjet: korisnik ispunjava izvanredni uvjet ako se iznenada našao u položaju trenutačne materijalne ugroženosti iz razloga na koje nisu mogli, odnosno ne mogu utjecati, te radi toga nisu u mogućnosti podmiriti neke osnovne životne potrebe kao što su: školovanje djeteta, bolesti ili smrti člana obitelji, elementarne nepogode, nabavke osnovnih predmeta kućanstva, neophodne odjeće i obuće i drugo.  Da bi samac ili obitelj ostvarila pravo na jednokratnu pomoć po Izvanrednom uvjetu, mora ispuniti uvjet dohodovnih cenzusa iz članka 12. ove Odluke.  **Članak 9.**  Pravo na naknadu za troškove stanovanja ima samac ili kućanstvo ako je korisnik prava na zajamčenu minimalnu naknadu, razvojačeni hrvatski branitelj bez prihoda, staračko domaćinstvo bez djece koji ne obrađuju zemlju, umirovljenici s malim prihodima, obitelji s četvero ili više djece gdje roditelji nisu u radnom odnosu ili imaju male prihode, a nisu korisnici zajamčene minimalne naknade.  **Članak 10.**  Troškovi stanovanja su : troškovi najamnine, električne energije, vode, odvodnje te drugih troškova stanovanja u skladu s posebnim propisima.  Pravo na pomoć za podmirenje troškova stanovanja priznaje se do 30% iznosa zajamčene minimalne naknade za uzdržavanje samca ili kućanstva.  Općina Gornji Bogićevci djelomično ili u cijelosti izvršava plaćanje računa ovlaštenoj fizičkoj ili pravnoj osobi na području općine Gornji Bogićevci koja je pružila uslugu stanovanja za troškove iz stavka 1. ovog članka.  **Članak 11.**  Korisnik naknade za podmirenje troškova stanovanja dužan je davati točne podatke o svojim prihodima i imovini, te omogućiti uvid u svoje prihode i imovno stanje.  Korisnik je dužan u roku od 8 dana prijaviti općini svaku promjenu koja je od utjecaja za stjecanje ovog prava.  **Članak 12.**  Dohodovni cenzusi za ostvarivanje prava na jednokratnu pomoć u izvanrednim situacijama su:  - samac do 250,00 eura  - dvočlana obitelj do 350,00 eura  - tročlana obitelj do 450,00 eura  - četveročlana obitelj do 550,00 eura  - ukoliko obitelj ima više od četiri člana, cenzus prihoda povećava se za 100,00 eura za svakog dodatnog člana  Pod prihodom smatraju se sredstva koja korisnici ostvaruj na osnovi rada, mirovine, prihoda od imovine ili na neki drugi način.  U prihod se ne uračunavaju zajamčena minimalna naknada, doplatak za pomoć i njegu, osobna invalidnina, ortopedski dodatak, novčana naknada za tjelesno oštećenje, doplatak za djecu, iznos pomoći ostvaren temeljem ove Odluke, te iznos prihoda koji na temelju propisa o obiteljskim odnosima član obitelji plaća za uzdržavanje osobe koja nije član te obitelji.  Ove činjenice dokazuju se potvrdama o visini dohotka/imovnom stanju iz Porezne uprave, kao i izjave podnositelja zahtjeva i članova njegova kućanstva o imovini kojom raspolažu.  Svi članovi obitelji moraju dokazati svoj status (zaposlen/nezaposlen/učenik/student). Svaki nezaposlen samac ili član obitelji mora biti uredno prijavljen u evidenciju Hrvatskog zavoda za zapošljavanje, a djeca starija od 15 godina dokazuju svoj status učenik/studenta odgovarajućim potvrdama škole/fakulteta.  **Članak 13.**  Općina može, ukoliko ima osigurana sredstva u proračunu, participirati u plaćanju troškova smještaja djelomično ili u cijelosti u domovima socijalne skrbi ili socijalno zdravstvenim ustanovama, osobama koje nemaju dovoljno prihoda, uz uvjet da se općina uknjiži na nekretnine u vlasništvu te osobe.  **Članak 14.**  Pomoć za podmirenje troškova stanovanja nema samac ili obitelj ako ima u vlasništvu ili suvlasništvu kuću, kuću za odmor ili stan.  **Članak 15.**  Jednokratna novčana pomoć može se u pravilu ostvariti jednom godišnje u iznosu od 100,00 eura. U izuzetno teškim slučajevima jednokratna pomoć može se ostvariti i više puta godišnje ili jednokratno u većem iznosu, a maksimalno do 1.300,00 eura, o čemu odlučuje općinski načelnik.  Iznimni slučajevi u smislu ove odluke su:   * Teška bolest * Elementarna nepogoda * Iznenadni gubitak posla, odnosno gubitak prihoda u obitelji  1. **NADLEŽNOST I POSTUPAK**   **Članak 16.**  Postupak za ostvarivanje prava socijalne skrbi utvrđenih ovom Odlukom pokreće se na zahtjev korisnika. Zahtjev se podnosi Jedinstvenom upravnom odjelu općine Gornji Bogićevci.  Uz zahtjev za pokretanje postupka za ostvarivanje prava utvrđenih ovom Odlukom, korisnici prava dužnu su priložiti potrebne isprave, odnosno dokaze potrebne radi utvrđivanja postojanja uvjeta potrebnih za ostvarenje prava utvrđenih ovom Odlukom.  **Članak 17.**  Odluku kojom se odobrava ostvarenje prava ovom Odlukom donosi načelnik.  **Članak 18.**  Prema potrebi načelnik općine može, radi provjere, od korisnika prava socijalne skrbi, za vrijeme korištenja prava tražiti nove isprave i dokaze radi utvrđivanja postojanja okolnosti o kojima ovisi ostvarivanje prava na socijalnu skrb.  Korisnici koji imaju neriješena imovinsko- pravna pitanja prema općini Gornji Bogićevci, novčana dugovanja, sudske sporove i sl., ne mogu ostvariti prava iz ove Odluke sve do konačnog rješenja prethodnog pitanja, osim u iznimnim slučajevima definiranim u članku 15. stavak 2. ove Odluke  **Članak 19.**  Ostvarivanje prava na naknadu za podmirenje troškova stanovanje započinje teći od prvog dana sljedećeg mjeseca nakon podnošenja zahtjeva.   1. **PRIJELAZNE I ZAVRŠNE ODREDBE**   **Članak 20.**  Stupanjem na snagu ove Odluke prestaje važiti Odluka o socijalnoj skrbi na području općine Gornji Bogićevci od 17.09.2014. godine, Klasa: 550-01/01-14-03-09, Urbroj: 2178/18-14-03-01  **Članak 21.**  Ova Odluka stupa na snagu danom donošenja i objavit će se u „Službenom glasniku općine Gornji Bogićevci“.  Klasa: 550-01/23-01/01  Urbroj: 2178-22-03/1-23-01  Gornji Bogićevci, 12.01. 2023. godine  Predsjednik općinskog vijeća:  Željko Klarić  ***8.***  Na temelju članka 18. Zakona o grobljima („Narodne novine“ broj 19/98, 50/12, 89/17), te članka 39. Statuta Općine Gornji Bogićevci (“Službeni glasnik Općine Gornji Bogićevci” 02/21), Općinsko vijeće Općine Gornji Bogićevci na 10. sjednici održanoj 12.01. 2023. godine, donijelo je  **ODLUKU**  **o upravljanju grobljima**  **OPĆE ODREDBE**  **Članak 1.**  Ovom odlukom propisuju se:  - uvjeti upravljanja grobljima od strane općine Gornji Bogićevci,  - mjerila i način dodjeljivanja i ustupanja grobnih mjesta na korištenje, vremenskim razmacima ukopa u popunjena grobna mjesta, te način ukopa nepoznatih osoba,  - održavanje groblja i uklanjanje otpada  - uvjeti i mjerila za plaćanje naknade kod dodjele grobnog mjesta i godišnje naknade za korištenje grobnog mjesta.  **Članak2.**  Pod grobnim mjestom u smislu ove Odluke smatraju se grobovi, grobnice i niše namijenjene za ukop umrlih osoba.  Pod korisnikom grobnog mjesta u smislu ove Odluke podrazumijevaju se osobe kojima je grobno mjesto dodijeljeno rješenjem, odnosno osobe koje su se do stupanja na snagu ove Odluke upisale u grobne očevidnike općine Gornji Bogićevci kao korisnici – skrbnici grobnog mjesta.  **Članak 3.**  Na području općine Gornji Bogićevci postoje groblja : Gornji Bogićevci, Smrtić, Ratkovac, Trnava i Kosovac.  **UVJETI UPRAVLJANJA GROBLJIMA**  **Članak 4.**  Grobljima na području općine Gornji Bogićevci upravlja općina Gornji Bogićevci koja u okviru Jedinstvenog upravnog odjela ima Komunalni pogon (u daljnjem tekstu : Uprava groblja).  Uprava groblja obavlja i pogrebne poslove na području općine Gornji Bogićevci.  **Članak 5.**  Pod upravljanjem se podrazumijeva dodjela grobnih mjesta, uređenje, rekonstrukcija i održavanje groblja na način koji odgovara tehničkim i sanitarnim uvjetima.  Uprava groblja obvezna je :  - upravljati grobljem pažnjom dobrog gospodara,  - osigurati uređenje i održavanje groblja na način da ne narušava poštovanje prema umrlim osobama, a sukladno Zakonu o komunalnom gospodarstvu i Zakonu o grobljima.  **Članak 6.**  Uprava groblja može uređivati svojim općim aktima odnose koji se odnose na djelatnost održavanja, uređenja i korištenja groblja i grobnih mjesta, a koji nisu uređeni ovom Odlukom, kao i rješavati u pojedinačnim upravnim stvarima, o pravima, obvezama i odgovornostima pravnih i fizičkih osobama sukladno Zakonu o komunalnom gospodarstvu i Zakonu o grobljima.  **Članak 7.**  Uprava groblja dužna je najmanje jednom godišnje Općinskom vijeću općine Gornji Bogićevci podnijeti izvješće o svom radu.  **Članak 8.**  Uprava groblja dužna je pravovremeno poduzimati odgovarajuće mjere da se osiguraju grobna mjesta zainteresiranim osobama, a ako to nije moguće zbog nedostatka prostora na groblju, da pravovremeno poduzima odgovarajuće mjere radi rekonstrukcije, odnosno proširenja postojećeg ili izgradnje novog groblja.  **MJERILA I NAČIN KORIŠTENJA I USTUPANJA GROBNIH MJESTA NA KORIŠTENJE**  **Članak 9.**  Grobno mjesto dodjeljuje na korištenje Jedinstveni upravni odjel u suglasnosti s Upravom groblja.  Grobna mjesta dodjeljuje se prema Planu rasporeda i korištenja grobnih mjesta kojeg donosi Uprava groblja, redoslijedom prema bojevima grobnih mjesta označenim u Planu, a na način da se u najvećoj mogućoj mjeri nastoje usvojiti želje korisnika, te prema raspoloživim mjestima.  Plan rasporeda i korištenje grobnih mjesta mora sadržavati: plan svih groblja na području općine Gornji Bogićevci, plan rasporeda grobnih mjesta za svako groblje posebno, s naznačenim oznakama, brojevima grobnih mjesta, grafički prikaz rasporeda, a može sadržavati i druge podatke vezane za raspored i korištenje grobnih mjesta.  **Članak 10.**  Uprava groblja donosi rješenje o dodjeli grobnog mjesta na korištenje, sukladno članku 13. Zakona o grobljima.  Protiv rješenja iz stavka 1. ovog članka stranka može izjaviti žalbu Jedinstvenom upravnom odjelu općine Gornji Bogićevci.  Rješenjem iz stavka 1. ovog članka utvrđuje se i visina naknade za korištenje grobnog mjesta.  **Članak 11.**  Ukop u popunjeno grobno mjesto može se odobriti nakon proteka 6 (šest) mjeseci od zadnjeg ukopa.  Ako je na grobnom mjestu izgrađena grobnica s više polica, koje se nakon ukopa na odgovarajući način zatvaraju, to grobno mjesto smatra se popunjenim tek kad su popunjene sve police.  **Članak 12.**  Nepoznate osobe ukapaju se u zajedničkoj grobnici, na način uobičajen mjesnim prilikama, osiguravajući pritom poznate podatke o nepoznatoj osobi (dob, spol, datum smrti) na odgovarajući način.  Zajednička grobnica u smislu ove Odluke je grobnica, odnosno grob namijenjen za ukop osoba koje nisu bili korisnici grobnog mjesta i za koje nema uvjeta da se ukop izvrši na grobnom mjestu s pravom korištenja članova njihove obitelji.  Za ukop u zajedničku grobnicu ne plaća se naknada, a trošak pogreba nepoznate osobe snosi općina Gornji Bogićevci.  **Članak 13.**  Pravo korištenja grobnog mjesta može se izgubiti samo na način određen Zakonom, odnosno grobno mjesto za koje grobna naknada nije plaćena deset godina, smatra se napuštenim i može se ponovno dodijeliti na korištenje, ali tek nakon proteka petnaest godina od posljednjeg ukopa u grob, odnosno nakon proteka trideset godina od ukopa u grobnicu. (Odredbe o napuštenim grobovima).  Obzirom na specifičnost situacije na području općine Gornji Bogićevci nakon rata i egzodusa, Uprava groblja može omogućiti članovima obitelji da po prijavi skrbništva nad grobnim mjestom izvrše uplatu za razdoblje po članku 14. Zakona.  Neće se smatrati napuštenim grobovima, u smislu Zakona o grobljima:  - grobovi iz članka 11. Stavka 2. i 3. Zakona  - grobovi osoba koje su značajne za općinu Gornji Bogićevci jer su stekle izvanredne zasluge na naučnom, kulturnom i političkom polju ili su doprinijele razvoju općine Gornji Bogićevci  - grobovi antifašističkih boraca, žrtava terora i branitelja poginulih u domovinskom ratu.  Izvršno tijelo općine Gornji Bogićevci utvrđuje popis umrlih osoba iz stavka 3. ovog članka.  Ukoliko za grobove iz stavka 3. ovog članka nema korisnika- skrbnika, uprava groblja održava, a sredstva za održavanje osiguravaju se u Proračunu općine Gornji Bogićevci.  **ODRŽAVANJE GROBLJA I UKLANJAJE OTPADA**  **Članak 14.**  Pod održavanjem groblja u smislu ove Odluke podrazumijeva se održavanje i čišćenje zemljišta, staza i putova na groblju od otpada, održavanje mrtvačnica i drugih pratećih objekata vezanih za pogrebne poslove, te uzgoj i održavanje zelenila.  Pod otpadom u smislu ove Odluke smatraju se svi materijali koji na bilo koji način nanešeni, odnoso dospjeli na groblje, a po svojoj prirodi ne pripadaju groblju ili narušavaju izgled groblja, te ostatci vijenaca i cvijeća na grobovima, koji zbog proteka vremena narušavaju izgled groblja, a korisnici grobnih mjesta su ih propustili pravovremeno ukloniti.  Groblje održava i otpad uklanja Uprava groblja, koja je dužna donijeti godišnji plan održavanja groblja.  **Članak 15.**  Uprava groblja je dužna radnje iz članka 14. ove Odluke obavljati kontinuirano, na način da groblje i objekti na groblju budu uredni i čisti, u funkcionalnom smislu ispravni, i način da se ne vrijeđaju osjećaji poštovanja prema mrtvima.  **Članak 16.**  Grobna mjesta i drugi objekti na groblju moraju se izrađivati prema planu uređenja groblja i rasporeda grobova, a u skladu s propisima o građenju, estetskim, sanitarnim i drugim tehničkim pravilima.  Pri izvođenju radova iz stavka 1. ovog članka, izvođači su dužni pridržavati se pravila o redu na grobljima, a posebice:  -radovi se moraju izvoditi na način da se do najveće mjere očuva mir i dostojanstvo na groblju, a mogu se obavljati samo u radne dane, odnosno kad to odredi Uprava groblja,  - građevni materijal se može držati na groblju samo kraće vrijeme koje je neophodno za izvršenje radova i na način da ne ometa redovnu uporabu groblja,  - u slučaju prekida radova, kao i poslije njihova završetka, izvođač je dužan bez odlaganja radilište dovesti u prijašnje stanje  Radovi na uređenju i izgradnji novih grobova i drugih objekata na groblju mogu se obavljati samo nakon prethodne prijave Upravi groblja i plaćanje takse za izvođenje radova u iznosu od 20,00 eura po grobnom mjestu za namirenje troškova koje će Uprava groblja imati u svezi s iskolčenjem pravca za uređenje grobnog mjesta, odvoz iskopane zemlje i drugih otpadaka, uređenje putova i staza, utrošak vode i slično.  Uprava groblja će zabraniti rad na određenom mjestu onom izvođaču radova koji započne s radom bez prethodne dozvole i plaćanja takse za namirenje troškova iz prethodnog stavka.  **Članak 17.**  Uprava groblja mora Planom uređenja i rasporeda grobova predvidjeti grobna mjesta za privremeni ukop.  Umrla osoba može se smjestiti u privremeno grobno mjesto samo u dvostrukom (limenom i drvenom) lijesu i to najduže do 6 (šest) mjeseci uz plaćanje naknade od 3,00 eura po danu o čemu se sklapa poseban ugovor o zakupu.  **Članak 18.**  Korisnik grobnog mjesta odlučuje o obliku i načinu uređenja grobnog mjesta.  Nadgrobni spomenici moraju biti izgrađeni od trajnog materijala, te moraju po obliku i načinu izvedbe biti u skladu s okolinom i mjesnim običajima, o čemu je mjerodavno mišljenje Uprave groblja.  Prije izgradnje nadgrobnog spomenika korisnik grobnog mjesta mora ishoditi suglasnost Uprave groblja glede oblika i načina izvedbe istog.  **Članak 19.**  Korisnici grobnih mjesta dužni su grobna mjesta koja koriste uređivati na primjeren način, te održavati red i čistoću na način da ne oštećuju ili na bilo koji način smetaju druga grobna mjesta.  Korisnici grobnih mjesta mogu povjeriti Upravi groblja brigu oko njihova održavanja, a mogu ovlastiti i treću osobu za brigu oko grobnog mjesta, te su o tome dužni izvijestiti Upravu groblja.  Svaki grob odnosno grobnica mora biti označena prikladnim nadgrobnim znakom.  **UVJETI I MJERILA ZA PLAĆANJE NAKNADE KOD DODJELE GROBNOG MJESTA I GODIŠNJE NAKNADE ZA KORIŠTENJE GROBNOG MJESTA**  **Članak 20.**  Korisnik kojemu se grobno mjesto dodjeljuje na korištenje dužan je platiti jednokratnu naknadu za otkup prava korištenja grobnog mjesta.  Visina naknade iz stavka 1. ovoga članka iznosi 140,00 eura po grobu, a predlaže je Uprava groblja.  **Članak 21.**  Naknadu iz članka 20. ove Odluke plaćaju korisnici u roku 30 dana od donošenja rješenja o davanju grobnog mjesta na korištenje.  **Članak 22.**  Za održavanje groblja na kojemu je korisnik stekao pravo korištenja grobnog odnosno grobnih mjesta, korisnik plaća grobnu naknadu.  Visina godišnje naknade po grobnom mjestu je 6,00 eura, utvrđuje ju Uprava groblja, a korisnik je plaća najkasnije do 30. lipnja tekuće godine po ispostavljenom računu Uprave groblja  Godišnja naknada za korištenje grobnog mjesta utvrđuje se na bazi procjene održavanja i uređenja groblja utvrđene Programom uređenja i održavanja, na način da se troškovi dijele na sve korisnike grobnih mjesta.  **KAZNENE ODREDBE**  **Članak 23.**  Novčanom kaznom od 200,00 do 300,00 eura kaznit će se pravna osoba ako izvodi radove na izgradnji grobnog mjesta protivno odredbi članka 16. ove Odluke.  Novčanom kaznom od 40,00 do 70,00 eura kaznit će se i odgovorna osoba u pravnoj osobi za prekršaj iz stavka 1. ovog članka.  **Članak 24.**  Novčanom kaznom od 40,00 do 70,00 eura kaznit će se fizička osoba:  - ako izvodi radove na izgradnji grobnog mjesta protivno odredbi članka 16. ove odluke,  - ako prije izgradnje nadgrobnog spomenika ne ishodi suglasnost Uprave groblja iz članka 18. stavka 3. ove Odluke,  - ako ne uređuje i ne održava grobno mjesto na način propisan člankom 19. ove Odluke.  **Članak 25.**  Za prekršaje iz članka 23. i 24. ove Odluke komunalni redar može naplatiti kaznu na licu mjesta u iznosu od 200,00 odnosno 40,00 eura  **PRIJELAZNE I ZAVRŠNE ODREDBE**  **Članak 26.**  Korisnicima grobnih mjesta koji su do dana stupanja na snagu ove Odluke imali status korisnika grobnog mjesta temeljem upisa u grobne očevidnike, izdat će se rješenje o dodjeli grobnog mjesta na neodređeno vrijeme.  U slučaju iz stavka 1. ovog članka, korisnik neće biti u obvezi plaćati naknadu iz članka 20. ove Odluke.  **Članak 27.**  Uprava groblja dužna je voditi grobni očevidnik, registar umrlih osoba, donijeti planove uređenja, održavanja i rasporeda grobova, Odluku o pravilima ponašanja na groblju i ostale akte i propise predviđene Zakonom o grobljima (Narodne novine, broj 19/98, 50/12, 89/17) i ovom Odlukom.  **Članak 28.**  Stupanjem na snagu ove Odluke prestaje vrijediti Odluka o upravljanju grobljima od 22.12.2009.g., Klasa: 363-01/09-03/01, Urbroj: 2178/18-03/09-05.  **Članak 29.**  Ova Odluka stupa na snagu danom donošenja, a bit će objavljena u „Službenom glasniku općine Gornji Bogićevci“.  Klasa: 363-01/23-01/01  Urbroj : 2178-22-03/1-23-01  Gornji Bogićevci, 12.01. 2023. godine  Predsjednik vijeća:  Željko Klarić  ***9.***  Na temelju članka 6. Zakona o zakupu i kupoprodaji poslovnog prostora („Narodne novine“ br. 125/11, 64/15, 112/18), članaka 39. i 48. Zakona o lokalnoj i područnoj (regionalnoj) samoupravi („Narodne novine“ br. 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20) te članka 39. Statuta Općine Gornji Bogićevci (“Službeni glasnik Općine Gornji Bogićevci” 02/21), Općinsko vijeće Općine Gornji Bogićevci na 10. sjednici održanoj 12.01. 2023. godine, donijelo je  **ODLUKU**  **o uvjetima i postupku davanju u zakup poslovnih prostora u vlasništvu Općine Gornji Bogićevci**  I. UVODNE ODREDBE  Članak 1.  Ovom Odlukom se utvrđuju uvjeti, način i postupak davanja u zakup poslovnih prostora u vlasništvu Općine Gornji Bogićevci te međusobna prava i obveze zakupodavca i zakupnika.  Odredbe ove Odluke odnose se i na poslovni prostor koji još uvijek nije upisan u zemljišne knjige kao vlasništvo Općine Gornji Bogićevci, a na kojem Općina Gornji Bogićevci ima pravo raspolaganja ili korištenja te istim gospodari.  Odredbe ove Odluke ne primjenjuju se na slučajeve privremenog korištenja poslovnog  prostora ili njegovog dijela radi održavanja priredbi, predavanja, savjetovanja, sajmova i slične svrhe čije korištenje ne traje duže od 30 dana.  Članak 2.  Poslovnim prostorom u smislu ove Odluke smatraju se poslovna zgrada, poslovna prostorija, garaža i garažno mjesto.  Poslovnom prostorijom u smislu ove Odluke smatra se jedna ili više prostorija u poslovnoj ili stambenoj zgradi namijenjena obavljanju poslovne djelatnosti koja, u pravilu, čini samostalnu uporabnu cjelinu i ima zaseban glavni ulaz.  II. NAČIN I POSTUPAK DAVANJA U ZAKUP  POSLOVNIH PROSTORA  Članak 3.  Zakup poslovnog prostora zasniva se ugovorom o zakupu nakon provedenog javnog natječaja.  Odluku o raspisivanju javnog natječaja donosi načelnik. Zakup se daje na određeno vrijeme.  Na poslovnom prostoru koji se daje u zakup može se osnovati podzakup samo ako je to  ugovorom o zakupu predviđeno.  Članak 4.  Poslovni prostor u vlasništvu Općine Gornji Bogićevci daje se u zakup putem javnog natječaja objavljenog na oglasnoj ploči i službenim stranicama Općine.  Tekst oglasa sadržava:  -oznaku, lokaciju, površinu i namjenu djelatnosti poslovnog prostora,  -vrijeme na koje se poslovni prostor daje u zakup,  -početni iznos zakupnine,  -iznos jamčevine koju ponuditelj treba priložiti i obvezu podnošenja dokaza o uplaćenoj jamčevini,  -račun na koji se uplaćuje jamčevina,  -rok do kojeg se može sudjelovati u javnom natječaju (nikad kraće od 8 dana od dana objave),  -naznaku mogućnosti uvida u predmetni prostor (dan i vrijeme),  -dokaz o državljanstvu fizičke osobe ili upisu u sudski registar pravne osobe,  -potvrdu o podmirenim obvezama prema Općini i državnom proračunu (potvrda porezne  uprave ne starija od 30 dana)  -mjesto i vrijeme otvaranja valjanih ponuda,  -rok u kojem je najpovoljniji ponuđač dužan preuzeti prostor i sklopiti ugovor o zakupu  -odredbu da Općina zadržava pravo ne prihvatiti ni jednu ponudu i poništiti natječaj bez  obrazloženja  -druge uvjete određene natječajem prema potrebi.  Članak 5.  Javni natječaj provodi se prikupljanjem ponuda u zatvorenim omotnicama koje se šalju na adresu Općine Gornji Bogićevci, Trg hrvatskih branitelja 1, 35429 Gornji Bogićevci, s naznakom „za natječaj – ne otvaraj“, preporučeno poštom ili donose osobno, zaključno s rokom određenim u javnom natječaju.  Ponuda mora sadržavati:  -ime i prezime odnosno naziv ponuditelja, adresu odnosno sjedište i OIB (u prilogu presliku  osobne ili obrtnice, rješenje o registraciji odnosno izvadak iz obrtnog registra - ne stariji od 6  mjeseci),  -potvrdu o uplaćenoj jamčevini  -broj računa i naziv banke na koji ponuditelju može biti vraćena ponuđena jamčevina,  -oznaka poslovnog prostora na koji se ponuda odnosi,  -naznačenu djelatnost koju ponuditelj misli obavljati u poslovnom prostoru,  -ponuđeni iznos zakupnine,  -potvrdu o podmirenim obvezama prema gradskom i državnom proračunu  -drugi potrebni podaci i dokazi ovisno o pojedinom natječaju.  U natječaju mogu sudjelovati fizičke i pravne osobe koje ispunjavaju sve uvjete iz natječaja.  Nepotpune, nepravodobne i nejasne ponude te ponude natjecatelja koje ne ispunjavaju  zakonske uvjete i uvjete iz ove Odluke neće se uzimati u obzir.  Članak 6.  Osobe koje sudjeluju u natječaju moraju uplatiti jamčevinu na račun naznačen u natječaju.  Tražena jamčevina za sudjelovanje u natječaju iznosi dva (2) početna iznosa zakupnine.  Potvrda o uplaćenoj jamčevini dostavlja se uz ponudu. Najpovoljnijem ponuditelju jamčevina se uračunava u cijenu zakupa, ostalima se vraća u roku 15 dana od dana izbora.  Članak 7.  Početni iznos zakupnine određuje se:  Za Ugostiteljsku djelatnost – 3,00 eur/m2  Za trgovačku djelatnost – 4,00 eur/m2  uslužno/ zanatske djelatnosti – 3,5 eur/m2  posredničke usluge i agencije – 4,00 eur/m2  Članak 8.  Postupak javnog natječaja provodi Povjerenstvo za provedbu natječaja koje imenuje načelnik (u daljnjem tekstu – Povjerenstvo). Povjerenstvo se sastoji od predsjednika i dva člana.  Povjerenstvo zaprima, pregledava i ocjenjuje pristigle ponude, o čemu se vodi zapisnik, te predlaže načelniku donošenje odluke o izboru najpovoljnijeg ponuditelja.  Članak 9.  Načelnik donosi Odluku o izboru najpovoljnijeg ponuditelja. Najpovoljnijom ponudom smatrat će se ona ponuda koja uz ispunjenje uvjeta iz natječaja sadrži i najviši iznos zakupnine.  Odluka o izboru najpovoljnijeg ponuditelja dostavlja se svim sudionicima natječaja.  Rok za podnošenje prigovora o odluci je 8 dana od dana dostave Odluke, a o istom odlučuje načelnik. Na ovu odluku načelnika ne može se izjaviti žalba ali se može pokrenuti upravni spor.  Načelnik može poništiti javni natječaj bez obrazloženja ali samo prije otvaranja pristiglih ponuda po natječaju. Načelnik, također, može donijeti odluku o neprihvaćanju nijedne ponude, bez obrazloženja.  Članak 10.  Iznimno od odredbe članka 4., ugovor o zakupu poslovnoga prostora sklapa se bez javnog natječaja kada ga sklapaju međusobno Općina Gornji Bogićevci s Republikom Hrvatskom, odnosno jedinicama područne (regionalne) samouprave, te pravnim osobama u njihovom vlasništvu ako je to u interesu i cilju općega, gospodarskog i socijalnog napretka njezinih građana.  Načelnik Općine Gornji Bogićevci može neposrednom pogodbom dati poslovni prostor u vlasništvu Općine u zakup po cijeni manjoj od one utvrđene posebnom odlukom, ako se ugovor o zakupu sklapa s institucijom čije je djelovanje od osobitog interesa za Općinu Gornji Bogićevci.  Načelnik može neposrednom pogodbom dati u zakup poslovni prostor po cijeni manjoj  od one utvrđene posebnom odlukom kad se prostor daje u zakup udrugama i ustanovama čije je djelovanje od interesa za Općinu Gornji Bogićevci, kao i pravnim osobama čiji je osnivač i vlasnik Općina Gornji Bogićevci.  Članak 11.  Iznimno od odredbe stavka 1. članka 4., zakupodavac će sadašnjem zakupniku poslovnoga prostora koji u potpunosti izvršava obveze iz ugovora o zakupu, najkasnije 60 dana prije isteka roka na koji je ugovor sklopljen, dati pisanu ponudu za sklapanje novog ugovora o  zakupu na određeno vrijeme – ne dulje od 5 godina.  Ako sadašnji zakupnik ne prihvati ponudu iz stavka 1. ovoga članka u roku od 30 dana,  zakupni odnos je prestao istekom roka na koji je ugovor sklopljen, a zakupodavac će, nakon stupanja u posjed tog poslovnoga prostora raspisati javni natječaj za davanje u zakup poslovnoga prostora u kojem početni iznos zakupnine ne može biti manji od iznosa zakupnine koji je ponuđen sadašnjem zakupniku iz stavka 1. ovoga članka, ako će se u prostoru nastaviti obavljanje iste djelatnosti.  Iznimno od stavka 1. ovoga članka, ugovori sklopljeni prije stupanja na snagu ove Odluke, ne mogu se produžiti bez provođenja postupka javnog natječaja.  III. UGOVOR O ZAKUPU  Članak 12.  Ugovor o zakupu sklapa se u pisanom obliku i treba sadržavati:  - naznaku ugovornih strana,  - podatke o poslovnom prostoru (oznaku, lokaciju, mjesto u zgradi, površinu i drugo.)  - djelatnost koja će se obavljati u poslovnom prostoru,  - odredbe o korištenju zajedničkih uređaja i prostorija u zgradi,  - rok predaje poslovnoga prostora zakupniku,  - vrijeme na koje je ugovor sklopljen,  - iznos zakupnine i rok plaćanja unaprijed (najkasnije do 10-og u mjesecu)  - druge naknade koje zakupnik mora plaćati,  - mogućnost davanja prostora u podzakup,  - obvezu tekućeg održavanja,  - odredbe o prestanku ugovora, otkazu i otkaznim rokovima  - obvezu naknade štete zakupodavcu koju zakupnik prouzroči,  - odredbu da se ugovor o zakupu sklapa kao ovršna isprava u smislu Zakona o javnom  bilježništvu,  - mjesto i vrijeme sklapanja ugovora i potpise ugovornih strana,  - ostale uvjete koje zakupodavac smatra neophodnim za sklapanje ugovora.  Članak 13.  Ugovor o zakupu poslovnoga prostora Općina Gornji Bogićevci ne može sklopiti s fizičkom ili pravnom osobom koja ima dospjelu nepodmirenu obvezu prema državnom proračunu i proračunu Općine Gornji Bogićevci, te pravnoj osobi u vlasništvu ili pretežnom vlasništvu Općine osim ako je sukladno posebnim propisima odobrena odgoda plaćanja navedenih obveza, pod uvjetom da se fizička ili pravna osoba pridržava rokova plaćanja.  Članak 14.  Načelnik Općine Gornji Bogićevci je ovlaštena osoba za potpisivanje ugovora o zakupu.  Ponuditelj čija je ponuda prihvaćena kao najpovoljnija sklapa s Općinom ugovor o zakupu najkasnije u roku od 8 dana od dana pozivanja na sklapanje ugovora.  Ako ponuditelj ne sklopi ugovor i ne preuzme prostor u određenom roku smatra se da je odustao od ugovora, a Općina zadržava uplaćenu jamčevinu. Općina u tom slučaju može izabrati drugu najpovoljniju ponudu ili raspisati novi natječaj.  Članak 15.  Potpisani ugovor podnosi se na ovjeravanje (solemnizaciju) javnom bilježniku čiji trošak snosi zakupnik. Zakupodavac je dužan primjerak ugovora dostaviti nadležnoj poreznoj upravi.  Zakupnik je dužan zakupodavcu platiti ugovorom utvrđeni iznos zakupnine u roku utvrđenom ugovorom, najkasnije do desetoga dana u mjesecu za tekući mjesec.  IV. PRIMOPREDAJA I ODRŽAVANJE PROSTORA  Članak 16.  Zakupnik preuzima poslovni prostor u stanju u kakvom je prostor bio u trenutku sklapanja ugovora o zakupu. Ako ugovorom nije određeno u kakvom stanju se poslovni prostor predaje, smatra se da se predaje u stanju prikladnom za obavljanje djelatnosti iz ugovora.  O preuzimanju poslovnog prostora sastavlja se zapisnik u koji ulaze podaci o stanju poslovnog prostora. Zapisnik potpisuju obje ugovorne strane.  Ako zakupodavac ne preda zakupniku poslovni prostor u stanju utvrđenom ugovorom, zakupnik ima pravo raskinuti ugovor o zakupu, ili tražiti razmjerno sniženje zakupnine, ili na teret zakupodavca sam dovesti poslovni prostor u takvo stanje na način predviđen ovom Odlukom.  Članak 17.  Zakupnik može poslovne prostorije koristiti samo za obavljanje ugovorene djelatnosti.  Svako korištenje poslovne prostorije za djelatnost koja nije ugovorena razlog je za jednostrani raskid ugovora od strane zakupodavca i raspisivanje novog natječaja.  Zakupnik je dužan koristiti i održavati prostor pažnjom dobrog gospodarstvenika.  Članak 18.  Zakupnik ne smije bez suglasnosti zakupodavca činiti bitne preinake poslovnog prostora kojima se bitno mijenja konstrukcija, raspored, površina i vanjski izgled prostora.  Ako zakupnik ima namjeru u poslovnom prostoru obavljati adaptaciju ili rekonstrukciju poslovnog prostora podnijet će zakupodavcu pisani zahtjev u kojem će navesti opis radova koje namjerava izvesti i priložiti troškovnik izvođača radova.  O zahtjevu zaključkom odlučuje načelnik. Zaključkom se određuje da radove zakupnik izvodi o svom trošku s pravom ili bez prava naknade za uložena sredstva, te rok za izvođenje radova (ne duže od 60 dana) i vrijeme u kojem zakupnik nije dužan plaćati ugovorenu zakupninu radi izvođenja radova.  Članak 19.  Suglasnost za izvođenje radova s pravom naknade za uložena sredstva, može se dati zakupniku za poslovni prostor za koji je u natječaju ta mogućnost predviđena.  Naknada za utrošena sredstva odobrava se od strane Općine, ukoliko su u Proračunu za tekuću godinu ili drugim planom predviđena sredstva za tu namjenu.  Po izvršenim radovima zakupnik će Općini podnijeti zahtjev za priznavanje i povrat uloženih sredstava skupa s računima za izvršene radove. Odluku o priznavanju zahtjeva donosi  načelnik.  Članak 20.  Zakupnik snosi tekuće troškove održavanja poslovnog prostora (čišćenje, sobo slikanje, sitni popravci i sl.), te popravke oštećenja poslovnog prostora koje je sam prouzročio.  Troškovi korištenja zajedničkih uređaja i obavljanje zajedničkih usluga u zgradi u kojoj se nalaze poslovni prostori obveza su zakupnika i ne uračunavaju se u zakupninu osim ako je drugačije ugovoreno.  V. PRESTANAK ZAKUPA  Članak 21.  Ugovor o zakupu poslovnoga prostora sklopljen na određeno vrijeme prestaje istekom vremena na koji je sklopljen.  Članak 22.  Općina će otkazati ugovor o zakupu u svako doba ako poslije i pisane obavijesti zakupnik:  -koristi poslovni prostor protivno ugovoru ili ga koristi bez dužne pažnje,  -ne plati dospjelu zakupninu u roku od 15 dana od dana priopćenja pisane opomene,  -bez prethodne pisane suglasnosti Općina čini bitne preinake poslovnog prostora kojima se  bitno mijenja konstrukcija, raspored, površina i ostali čimbenici vanjskog izgleda prostora,  -izgubi pravo na obavljanje djelatnosti,  -na poslovnom prostoru osnuje podzakup ako ta mogućnost nije predviđena.  Ugovor o zakupu otkazuje se pisanim otkazom koji se dostavlja putem pošte preporučeno ili putem javnoga bilježnika. Javni bilježnik o priopćenom otkazu sastavlja zapisnik i poduzima radnje propisane posebnim zakonom.  Otkazni rok iznosi 30 dana od dana dostave pisanog otkaza.  Ugovor o zakupu može otkazati svaka strana u svako vrijeme ako druga ugovorna strana ne izvršava svoje obveze iz ugovora, sukladno ovoj Odluci ili Zakonu.  Članak 23.  Zakupnik može zatražiti sporazumni raskid ugovora o zakupu u svako vrijeme i prije isteka roka na koji je ugovor sklopljen, uz otkazni rok od 30 dana pod uvjetom da je podmirio sve troškove i obaveze s osnove korištenja poslovnog prostora.  Članak 24.  Nakon isteka ili otkaza ugovora, zakupnik je dužan vratiti poslovni prostor u posjed u stanju u kojem ga je i dobio ako drugačije nije bilo ugovoreno vezano za preinake poslovnog prostora.  Prilikom predaje ispražnjenog prostora sastavlja se zapisnik o stanju u kojem se nalazi poslovni prostor u vrijeme predaje.  Ako zapisnik nije sastavljen smatra se da je poslovni prostor predan u ispravnom stanju.  VI. ZAVRŠNE ODREDBE  Članak 25.  Ugovori o zakupu koji su sklopljeni do stupanja na snagu ove Odluke ostaju na snazi do  isteka ugovorenog roka.  Članak 26.  Na odnose vezane za predmet ove Odluke koji nisu njome propisani, primjenjuju se odredbe Zakona o zakupu i kupoprodaji poslovnog prostora (NN 125/11, 64/15) kao i opći propisi obveznog prava koji se odnose na zakup.  Za rješavanje bilo kakvog spora između zakupodavca i zakupnika o međusobnim pravima i obvezama iz ugovora o zakupu te za ispražnjene poslovnoga prostora nadležan je mjesno i stvarno nadležni sud.  Članak 27.  Pravne, tehničke i ostale mjere vezane za provođenje ove Odluke u svezi upravljanja i korištenja poslovnih prostora provodi Jedinstveni upravni odjel Općina Gornji Bogićevci.  Članak 28.  Ova odluka stupa na snagu osmog dana od dana objave u „Službenom glasniku Općine Gornji Bogićevci“, i primjenjivat će se u novim postupcima davanja u zakup poslovnih prostora u vlasništvu općine Gornji Bogićevci.  Računi po ugovorima sklopljenim prije stupanja na snagu ove Odluke biti će preračunati po fiksnom tečaju konverzije 7,53450 i tako će se fakturirati do isteka ugovora.  Stupanjem na snagu ove Odluke, prestaje važiti Odluka o uvjetima i postupku davanju u zakup poslovnih prostora u vlasništvu Općine Gornji Bogićevci KLASA: 021-05/19-02/09, URBROJ: 2178/02-02/1-19-4 od 06.03.2019. godine (Službeni glasnik općine Gornji Bogićevci 01/2019).    KLASA: 372-01/23-01/01 Predsjednik Općinskog Vijeća  URBROJ: 2178-22-03/1-23-1  Gornji Bogićevci, 12.01.2023. Željko Klarić  ***10.***  Na temelju članka 31. stavka 2. Zakona o lokalnoj i područnoj (regionalnoj) samoupravi („ Narodne novine“ br. 33/01, 60/01, 129/05, 109/07, 125/08, 36/09, 79/09 150/11, 144/12, 123/17, 98/19 i 144/20) i članka 39. Statuta Općine Gornji Bogićevci („Službeni glasnik Općine Gornji Bogićevci“ 02/21), Općinsko vijeće Općine Gornji Bogićevci, na 10. sjednici održanoj 12.01. 2023. godine, donijelo je  **ODLUKU**  **o** **naknadama i drugim primanjima vijećnika i članova radnih tijela**  Članak 1.  Ovom Odlukom utvrđuje se visina novčane naknade vijećnika za rad u Općinskom vijeću i radnim tijelima i povjerenstvima Općinskog vijeća.  Članak 2.  Vijećnik ima pravo na ukupnu neto naknadu za rad u Općinskom vijeću u iznosu od 67,00 eura neto po sjednici na kojoj je nazočio i radnom tijelu u iznosu od 15,00 eura neto po sjednici na kojoj je nazočio.  Predsjedniku Općinskoga vijeća pripada naknada uvećana za 50%, odnosno 100,00 eura neto po sjednici na kojoj je nazočio.  Potpredsjedniku Općinskoga vijeća pripada naknada uvećana za 30%, odnosno 87,00 eura neto po sjednici na kojoj je nazočio.  Članak 3.  Vijećnici Općinskoga vijeća i članovi radnih tijela, kada putuju izvan mjesta prebivališta imaju pravo na dnevnicu, naknadu prijevoznih troškova i troškova noćenja u visini propisane Zakonom za službenike upravnih tijela Općine.  Članak 4.  Ova Odluka objavit će se u „Službenom glasniku Općine Gornji Bogićevci“, a stupa na snagu danom donošenja.  **OPĆINSKO VIJEĆE**  **OPĆINE GORNJI BOGIĆEVCI**  KLASA: 021-05/23-01/01  URBROJ: 2178-22-03/01-23-1  Gornji Bogićevci, 12.01. 2023. godine  Predsjednik općinskog vijeća:  Željko Klarić  ***11.***  Na temelju članka 39. Statuta Općine Gornji Bogićevci (“Službeni glasnik Općine Gornji Bogićevci” 02/21), Općinsko vijeće Općine Gornji Bogićevci na 10. sjednici održanoj 12.01. 2023. godine, donijelo je  **ODLUKU**  **o visini naknade za održavanje sistema odvodnje**  **otpadnih voda u naselju Gornji Bogićevci**  I  Za stanovnike naselja Gornji Bogićevci **uvodi se naknada za održavanje sistema odvodnje otpadnih voda.**  Naknada će se obračunavati po broju članova domaćinstva koji stvarno prebivaju u Gornjim Bogićevcima, te paušalno za objekte koji se sezonski ili povremeno koriste.  II  **Utvrđuje se visina naknade u iznosu od 0,70 eura po članu domaćinstva mjesečno.**  **Za objekte priključene na sistem odvodnje otpadnih voda koji se koriste sezonski ili povremeno utvrđuje se paušalni iznos od 0,70 eura mjesečno.**  III  Naknada iz čl. 1. obračunavat će se u dva polugodišnja obroka s dospijećem plaćanja 15.06. i 15.12. tekuće godine.  IV  Izvršenje ove odluke provjerava se Jedinstvenom upravnom odjelu općine Gornji Bogićevci.  V  Ova odluka stupa na snagu danom donošenja, a objavit će se u „Službenom glasniku Općine Gornji Bogićevci“  Stupanjem na snagu ove Odluke, prestaje vrijediti Odluka o visini naknade za održavanje sistema odvodnje otpadnih voda u naselju Gornji Bogićevci od 04.04.2011. godine, Klasa : 403-02-01/03-11-12, Urbroj : 2178/18-03-11-01 (Službeni glasnik općine Gornji Bogićevci 02/2011)  Klasa : 363-02/23-01/01  Urbroj : 2178-22-03/1-23-01  Gornji Bogićevci, 12.01. 2023. godine  Predsjednik OV  Željko Klarić  ***12.***  Temeljem članka 11. stavak 2. Zakona o poticanju razvoja malog gospodarstva (NN 29/02, 63/07, 53/12, 56/13, 121/16), te članka 2. Plana proračuna općine Gornji Bogićevci za razdoblje 2023 – 2025. godinu („Službeni glasnik općine Gornji Bogićevci“, broj 04/22), općinsko vijeće općine Gornji Bogićevci na 10. sjednici održanoj 12.01. 2023. godine, donijelo je  **Odluku o izmjeni** **P R O G R A M-a**  **„RAZVOJ MIKRO PODUZETNIŠTVA – RMP/2023“**  **Članak 1.**  Točka 3. Programa „RAZVOJ MIKRO PODUZETNIŠTVA – RMP/2022“ od 25. veljače 2021. godine mijenja se i glasi:  **IZNOS PRORAČUNSKIH SREDSTAVA**  Davatelj potpore je Općina Gornji Bogićevci.  U proračunu Općine Gornji Bogićevci, na proračunskoj aktivnosti „Subvencije trgovačkim društvima, poljoprivrednicima i obrtnicima izvan javnog sektora“, stavka proračuna 352, planirano je ukupno 6.000,00 eura za dodjelu bespovratnih potpora temeljem ovog Programa.  **Članak 2.**  Točka 5. Programa „RAZVOJ MIKRO PODUZETNIŠTVA – RMP/2022“ od 25. veljače 2021. godine mijenja se i glasi:  **NAMJENA BESPOVRATNIH SREDSTAVA:**   1. Potpora novoosnovanim obrtima i tvrtkama **1.330,00 eura** 2. Potpora obrtima i tvrtkama koje proširuju djelatnost koja će rezultirati novim zapošljavanjem na neodređeno vrijeme **670,00 eura** 3. Potpore obrtima i tvrtkama za financiranje troškova izrade projektnih prijedloga za sufinanciranje iz fondova EU i nacionalnih fondova 4**00,00 eura**   **Članak 3.**  Zadužuje se Jedinstveni upravni odjel da napravi pročišćeni tekst Programa, te novi Javni poziv u skladu s izmijenjenim Programom.  **Članak 4.**  Odluka stupa na snagu danom donošenja i objavit će se u Službenom glasniku općine Gornji Bogićevci.  Stupanjem na snagu ove Odluke, prestaje važiti Odluka o izmjeni P R O G R A M-a  „RAZVOJ MIKRO PODUZETNIŠTVA – RMP/2021“ od 22.07.2021. godine, KLASA: 311-01/21-03/02, URBROJ: 2178/18-03/21-01 (Službeni glasnik općine Gornji Bogićevci broj 04/2021)  KLASA: 300-01/23-01/01  URBROJ: 2178-22-03/1-23-01  Gornji Bogićevci, 12.01. 2023. godine  Predsjednik OV:  Željko Klarić    **R E P U B L I K A H R V A T S K A**  **BRODSKO-POSAVSKA ŽUPANIJA**   | **http://upload.wikimedia.org/wikipedia/hr/4/47/Gornji_Bogi%C4%87evci_(grb).gif** | **OPĆINA GORNJI BOGIĆEVCI**  Jedinstveni upravni odjel | | --- | --- |   **P R O G R A M**  **„RAZVOJ MIKRO PODUZETNIŠTVA – RMP/2021“**   * **Pročišćeni tekst -**   **1. PREDMET PROGRAMA**  Dodjela bespovratnih sredstava namijenjenih otvaranju novih mikro poduzeća, kao i proširenje i unaprjeđenje postojećih koji će rezultirati novim zapošljavanjem. Pri definiranju mikro poduzeća vodit će se definicijom malog i srednjeg poduzetništva u natječajima za dodjelu sredstava iz fondova EU koja se nalazi na slijedećoj poveznici:  <https://www.hgk.hr/documents/vodiczadefinicijumalogisrednjegpoduzetnistvaunatjecajimazadodjelusredstavaizfondovaeuhgkanaliza0120144457b5747dec0a7.pdf>  **2. CILJEVI PROGRAMA**  Ciljevi ovog Programa su:  poticanje razvoja gospodarstva  poticanje zapošljavanja i samozapošljavanja  **3. IZNOS PRORAČUNSKIH SREDSTAVA**  Davatelj potpore je Općina Gornji Bogićevci.  U proračunu Općine Gornji Bogićevci, na proračunskoj aktivnosti „Subvencije trgovačkim društvima, poljoprivrednicima i obrtnicima izvan javnog sektora“, stavka proračuna 352, planirano je ukupno 6.000,00 eura za dodjelu bespovratnih potpora temeljem ovog Programa.  **4. KORISNICI**  Korisnici bespovratnih sredstava temeljem ovog Programa mogu biti mikro poduzeća. Kako bi se ispunili uvjeti prihvatljivosti, Podnositelji prijave koji obavljaju gospodarsku djelatnost moraju biti pravne ili fizičke osobe koje su mikro poduzeća sukladno Preporuci Europske komisije 2003/361/EC od 6. svibnja 20031.  1 <http://www.reach-compliance.eu/english/REACH-ME/engine/sources/regulations/launch-2003-361-EC.html>  <http://ec.europa.eu/enterprise/policies/sme/facts-figures-analysis/sme-definition/index_hr.htm>  <https://poduzetnistvo.gov.hr/UserDocsImages/arhiva/IZRACUN%20MSP.pdf>  **5.** **NAMJENA BESPOVRATNIH SREDSTAVA**   1. Potpora novoosnovanim obrtima i tvrtkama **1.330,00 eura** 2. Potpora obrtima i tvrtkama koje proširuju djelatnost koja će rezultirati novim zapošljavanjem na neodređeno vrijeme **670,00 eura** 3. Potpore obrtima i tvrtkama za financiranje troškova izrade projektnih prijedloga za sufinanciranje iz fondova EU i nacionalnih fondova 4**00,00 eura**   **6.** **INTENZITET POTPORE**  Iznos potpore se isplaćuje jednokratno i ne može biti veći od stvarnih troškova ili maksimalno do iznosa navedenih u prethodnom stavku.  Jedan gospodarski subjekt, u istoj proračunskoj godini, može se javiti po točki 1. ili po točki 2., a točka 3. se može kombinirati s točkama 1. i 2.  Potpore pod točkama 2. i 3. gospodarski subjekti mogu koristiti jednom u svakoj novoj proračunskoj godini ukoliko će rezultirati novim zapošljavanjem, odnosno izradom novog projektnog prijedloga.  Potporu po točki 2. u novoj proračunskoj godini ne može ostvariti gospodarski subjekt koji je u zadnje 3 godine prije podnošenja prijave imao smanjenje broja zaposlenih.  Novim zapošljavanjem ne smatra se zapošljavanje za popunjavanje radnog mjesta radnika koji je ostvario mirovinu ili je sam dao otkaz, nužno je da razlog zapošljavanja bude proširenje djelatnosti odnosno trajno povećanje opsega posla.  **7. UVJETI ZA PODNOŠENJE PRIJAVE**  **Prijavu mogu podnijeti:** Mikro poduzeća pod uvjetima iz točke 1. ovoga Programa.  Mikro poduzeća su prihvatljivi Podnositelji prijave po ovom Programu ukoliko:  imaju sjedište na području općine Gornji Bogićevci  imaju podmirene obveze prema općini Gornji Bogićevci  zajedno sa svojim povezanim i partnerskim subjektima imaju prosječno barem jednog zaposlenog2 u prethodnoj poslovnoj godini ili se jasno vidi namjera zapošljavanja ili samozapošljavanja (dokaz npr. poslovni plan)  imaju podmirene obveze po osnovi javnih davanja o kojima službenu evidenciju vodi Porezna uprava  koji imaju podmirene obveze prema zaposlenicima  su u skladu s odredbama o potporama male vrijednosti (UREDBA KOMISIJE (EU) br. 1401/2013 od 18. prosinca 2013. o primjeni članka 107. i 108. Ugovora o funkcioniranju Europske unije na de minimis potpore3)  2 Broj zaposlenih utvrđuje se temeljem prosječnog broja zaposlenih temeljem sati rada u 2022. godini.  <http://eur-lex.europa.eu/LexUriServ/LexUriServ.do?uri=OJ:L:2013:352:0001:0008:HR:PDF>    imaju u cijelosti opravdane i namjenski iskorištene potpore male vrijednosti ako su im iste dodijeljene  njihovi partnerski subjekti imaju u cijelosti opravdane i namjenski iskorištene potpore male vrijednosti ako su im iste dodijeljene  njihovi partnerski i povezani subjekti nemaju evidentiran dug po osnovi javnih davanja o kojima službenu evidenciju vodi Porezna uprava  nad njima nije otvoren stečajni postupak, postupak predstečajne nagodbe ili postupak likvidacije  nad njihovim pojedinačnim vlasnicima i partnerskim i povezanim subjektima nije otvoren stečajni postupak, postupak predstečajne nagodbe ili postupak likvidacije  Podnositelju prijave, pojedinačnim vlasnicima Podnositelja prijave ili osobama ovlaštenim za zastupanje Podnositelja prijave nije izrečena pravomoćna osuđujuća presuda za jedno ili više sljedećih kaznenih djela: prijevara, prijevara u gospodarskom poslovanju, primanje mita u gospodarskom poslovanju, davanje mita u gospodarskom poslovanju, utaja poreza ili carine, subvencijska prijevara, pranje novca, zlouporaba položaja i ovlasti, nezakonito pogodovanje, primanje mita, davanje mita, trgovanje utjecajem, davanje mita za trgovanje utjecajem, zločinačko udruženje i počinjenje kaznenog djela u sastavu zločinačkog udruženja.  **Dokumentacija koja se prilaže:**  1) ispunjeni Prijavni obrazac  2) ispunjena Izjava o korištenim državnim potporama male vrijednosti (Izjavu su obvezni ispuniti i potpisati i podnositelji koji do sada nisu koristili državne potpore male vrijednosti)  3) ispunjena Izjava o korištenim potporama male vrijednosti povezanih osoba (ukoliko je primjenjivo)  4) potvrda nadležne Porezne uprave o nepostojanju duga po osnovi poreza, prireza i doprinosa na i iz plaća (ne starija od 30 dana od dana podnošenja prijave)  5) potvrda nadležne Porezne uprave o nepostojanju duga po osnovi javnih davanja u izvorniku za sve partnerske i povezane subjekte s Podnositeljem prijave registrirane unutar Republike Hrvatske (ne starija od 30 dana od datuma podnošenja prijave)  6) Konsolidirano izvješće ili Godišnja financijska izvješća i drugi jednako valjani dokumenti za posljednje 3 godine prije podnošenja prijave (ako je primjenjivo) iz kojih su razvidni podaci o broju zaposlenih, ukupnim prihodima i ukupnoj aktivi ili Prijave poreza na dohodak za 2022. godinu, pregled primitaka i izdataka i popis dugotrajne imovine za 2022. godinu/Izvješće o paušalnom dohotku samostalne djelatnosti i uplaćenom paušalnom porezu na dohodak i prirezu poreza na dohodak u 2022. godini svih partnerskih i povezanih subjekata (obveznika poreza na dohodak) s Podnositeljem prijave.  7) ponude, predračuni, troškovnici za predložene aktivnosti za koje se traže sredstva potpore,  8) Skupna Izjava  9) fotografije proizvoda i promidžbeni materijal  **8. PODNOŠENJE PRIJAVE ZA DODJELU BESPOVRATNE POTPORE**  Općina Gornji Bogićevci objavljuje Otvoreni javni poziv za dodjelu bespovratnih sredstava temeljem ovog Programa na mrežnim stranicama Općine [www.opcinagornjibogicevci.hr](http://www.opcinagornjibogicevci.hr) .  Prijava za dodjelu bespovratne potpore podnosi se putem pripadajućeg Prijavnog obrasca. Uz ispunjeni Prijavni obrazac obavezno se prilaže i propisana dokumentacija.  **Prijava (Prijavni obrazac s propisanom dokumentacijom) se podnosi Općini neposredno ili putem pošte od dana raspisivanja Otvorenog javnog poziva na adresu:**  **OPĆINA GORNJI BOGIĆEVCI**  **Prijava na Otvoreni javni poziv za Program „Razvoj mikro poduzetništva“**  **Trg hrvatskih branitelja 1**  **35429 Gornji Bogićevci**  **9. POSTUPAK ODOBRAVANJA POTPORE**  Sredstva se odobravaju korisnicima koji udovoljavaju administrativnim uvjetima i uvjetima prihvatljivosti za dodjelu potpore do konačne raspodjele ukupnog iznosa proračunskih sredstava osiguranih za ovaj Program.  ***13.***  Na temelju članka 39. Statuta Općine Gornji Bogićevci (“Službeni glasnik Općine Gornji Bogićevci” 02/21), Općinsko vijeće Općine Gornji Bogićevci na 10. sjednici održanoj 12.01. 2023. godine, donijelo je  **PROGRAM MJERA ZA POTICANJE RJEŠAVANJA**  **STAMBENOG PITANJA**  **NA PODRUČJU OPĆINE GORNJI BOGIĆEVCI**   1. **CILJ PROGRAMA**   Glavni cilj koji se želi postići ovim Programom je uspostaviti učinkovit, efikasan i operativan sustav mjera i aktivnosti koji će rezultirati poticanjem povratka, ostanka i naseljavanja stanovništva na području općine Gornji Bogićevci, a sve u svrhu demografske revitalizacije.  Potpora je jednokratna po obitelji odnosno po stambenom objektu i Mjere iz ovog Programa **se ne mogu kombinirati** **niti ponavljati.**  Kupljeni ili adaptirani stambeni objekti, odnosno građevinsko zemljište na kojima se planira graditi stambeni objekt, moraju biti bez tereta (hipotekarnih tražbina, zabilježbi uzdržavanja ili bilo kojih drugih tereta koji utječu na slobodno raspolaganje istim).   1. **KORISNICI PROGRAMA**   Za potrebe ovog Programa izrazi koji imaju rodno značenje odnose se jednako na muški i ženski rod.  **Tko može biti korisnik:**  Korisnici mjera i olakšica iz ovog Programa su mlade obitelji.  Mladom obitelji u smislu ovog Programa, smatra se podnositelj zahtjeva, njegov bračni drug i djeca ukoliko ih imaju, pod uvjetom da podnositelj zahtjeva nije navršio 40 godina života prije nego je raspisan javni poziv.  Mladom obitelji se smatra i samohrani roditelj s djetetom, odnosno djecom. Samohranim roditeljem ne smatra se osoba koja je ponovo osnovala bračnu / izvanbračnu zajednicu. Samohrani roditelj je dužan potpisati izjavu pod materijalnom i krivičnom odgovornošću da nije ponovo osnovao bračnu / izvanbračnu zajednicu. Komisija za provedbu javnog poziva može, temeljem osobnih saznanja, osporiti izjavu samohranog roditelja.  Korisnici ovoga Programa mogu biti i osobe koje su u **suvlasništvu** obiteljske kuće ili stana temeljem uknjižbe prava vlasništva prema ugovoru o darovanju nekretnina od strane Republike Hrvatske. Ova povlaštena odredba ne odnosi se na osobe koje su temeljem ugovora o darovanju nekretnina od strane Republike Hrvatske postale vlasnici 1/1 obiteljske kuće ili stana, kao ni na njihove supružnike.  **Tko ne može biti korisnik:**  Korisnik programa **ne može biti** ukoliko korisniku, njegovom bračnom / izvanbračnom drugu, te drugim članovima njihove obitelji koji žive u zajedničkom kućanstvu, predmetna nekretnina nije **prva i jedina** stambena nekretnina.  Korisnik programa **ne može biti** ukoliko su korisnik, njegov bračni / izvanbračni drug, te drugi članovi njihove obitelji koji žive u zajedničkom kućanstvu, prodali, darovali ili na bilo koji drugi način otuđili do dana raspisivanja javnog poziva.  Korisnik programa **ne može biti** ukoliko je predmet kupnje, gradnje ili adaptacije izvan područja općine Gornji Bogićevci  Ne može biti Korisnik koji je pod bilo kojim oblikom blokade u pogledu novčanih ovrha.  Ukoliko Korisnici nakon potpisivanja Ugovora o sufinanciranju postanu ovršenici bilo na novčanim sredstvima ili postupak ovrhe bude zabilježen na nekretnini u odnosu na koju su postali korisnikom sufinanciranja, dužni su o postupku ovrhe obavijestiti Općinu Gornji Bogićevci.   1. **TRAJANJE PROGRAMA**   U svakoj novoj proračunskoj godini Jedinstveni upravni odjel raspisuje Javni poziv sukladno ovom Programu i planiranim ukupnim sredstvima u Proračunu za tu godinu. Javni poziv će trajati do 10. prosinca tekuće godine ili do iskorištenja planiranih sredstava.  Korisnici koji nekretninu kupe, izgrade ili adaptiraju nakon zatvaranja Javnog poziva, moći će se javiti na Javni poziv u slijedećoj proračunskoj godini.  Korisnici koji nekretninu kupe, izgrade ili adaptiraju prije zatvaranja Javnog poziva, **neće se moći** javiti na Javni poziv u slijedećoj proračunskoj godini.   1. **MJERE POTICANJA**   **Mjera 1. Financijska pomoć za kupnju stambenog objekta na području Općine Gornji**  **Bogićevci**    Intenzitet potpore na ime subvencije kupoprodajne cijene iznosi **4.000,00 eura** na temelju valjano zaključenog kupoprodajnog ugovora uz uvjet da isti ugovor nije zaključen s članovima obitelji (srodnik po krvi u ravnoj liniji, a u pobočnoj do četvrtog stupnja) podnositelja zahtjeva i njegovog bračnog druga.  Podnositelj zahtjeva kojem je odobrena financijska pomoć/subvencija za kupnju stambenog objekta i koji je time postao Korisnikom ovog Programa mjera dužan je dostaviti dokaz o uknjižbi vlasništava u zemljišne knjige u roku 30 dana od dana zaključenja Ugovora o financijskoj pomoći /subvencija za kupnju stambenog objekta.  Općina Gornji Bogićevci zadržava pravo provjere i uvida na terenu po ovlaštenoj osobi i prije odobravanja mjere, a i nakon potpisivanja Ugovora o financiranju.  Podnositelj zahtjeva kojem je odobrena financijska pomoć/subvencija za kupnju stambenog objekta na području Općine Gornji Bogićevci i time postao Korisnikom ovog Programa, dužan je sebe i članove svoje obitelji prijaviti na adresu kupljenog stambenog objekta u roku 6 mjeseci od zaključenja kupoprodajnog ugovora, te zadržati to prebivalište slijedećih 10 godina. Izuzetak od obveze zadržavanja prebivališta mogu imati djeca korisnika ukoliko se u međuvremenu osamostale ili osnuju svoje obitelji.  Podnositelj zahtjeva odnosno Korisnik ovog Programa dužan je, po učinjenom dostaviti tražene potvrde / uvjerenja o prebivalištu za sebe i članove svoje obitelji u Općinu Gornji Bogićevci.  Korisnik ovog Programa mjera dužan je prilikom potpisivanja Ugovora za dodjelu financijske pomoći / subvencije dostaviti instrument osiguranja u obliku ovjerene bjanko zadužnice na iznos koji pokriva iznos odobrene financijske pomoći/subvencije u korist Općine Gornji Bogićevci.  Instrument osiguranja se aktivira u slučaju:   * da podnositelj zahtjeva odnosno korisnik mjere ne prijavi svoje prebivalište i prebivalište članova svoje obitelji u propisanim rokovima, * ne izvršava ili ne izvrši obveze iz Ugovora za dodjelu financijske pomoći /subvencije, * ukoliko podnositelj ne zadrži prebivalište u roku određenom ovim Programom, * ukoliko podnositelj postupa protivno smislu Javnog poziva koji će se raspisati po ovom Programu, * ukoliko podnositelj otuđi, proda ili daruje nekretninu za čiju kupovinu je primio financijsku pomoć/subvenciju u roku određenom ovim Programom, * ukoliko podnositelj ne dostavi dokaz o uknjižbi vlasništva u zemljišne knjige u roku 30 dana od dana zaključenja Ugovora o financijskoj pomoći.   Neiskorištena bjanko zadužnica dostavljena kao instrument osiguranja vraća se po proteku 10 godina od dana od kada je Korisnik prvi puta prijavio svoje prebivalište i prebivalište članova svoje obitelji na adresi nekretnine za čiju kupovinu je primio financijsku pomoć/subvenciju i pod uvjetom urednog ispunjenja svih obveza iz Ugovora i ovog Programa.  Potrebna dokumentacija koja se prilaže prijavi:   1. prijava za Mjeru 1 (Obrazac br. M1) 2. izjava za suvlasnika – **ako je primjenjivo** (Obrazac 2) 3. izjava da će prije isplate potpore dostaviti bjanko zadužnicu (Obrazac 3) 4. izjava o promjeni prebivališta (Obrazac 4) 5. izjava da prodavatelj nekretnine nije srodnik (Obrazac 5) 6. izjava **prijavitelja i bračnog/izvanbračnog druga** o prvoj nekretnini na području RH **ovjerena kod javnog bilježnika** (Obrazac 6) 7. izjava – samohrani roditelj – **ako je primjenjivo** (Obrazac 7) 8. preslika osobne iskaznice podnositelja zahtjeva i bračnog (izvanbračnog) druga 9. dokaz bračne (izvadak iz matice vjenčanih ne stariji od 6 mjeseci) / izvanbračne zajednice (izjava o izvanbračnoj zajednici, odnosno rodni list djeteta odnosno djece - sukladno članku 11. Obiteljskog zakona, NN 103/15 i 98/19), 10. uvjerenje nadležnog ureda za katastar za **prijavitelja i bračnog/izvanbračnog druga** o ne/posjedovanju nekretnine (prema mjestu prebivališta), 11. uvjerenje nadležnog Općinskog suda (gruntovnica) za **prijavitelja i bračnog/izvanbračnog druga** da ima/nema u vlasništvu nekretninu za sebe i bračnog druga, 12. potvrdu nadležne Porezne uprave o prometu nekretnina **za sebe i bračnog druga**, 13. vlasnički list za stambeni objekt koji je predmet zahtjeva, 14. preslika valjanog kupoprodajnog ugovora/ predugovora za stambeni objekt, 15. potvrdu Općine Gornji Bogićevci o nepostojanju duga prema Općini Gornji Bogićevci, 16. i drugu dokumentaciju za koju se ukaže potreba dostavljanja   **Mjera 2.: Financijska pomoć za gradnju obiteljske kuće (stambeni objekt)**  Intenzitet potpore na ime subvencije za gradnju stambenog objekta iznosi iznosi **4.000,00 eura.**  Podnositelj zahtjeva, u trenutku objave Javnog poziva, mora biti vlasnik / suvlasnik građevinskog zemljišta na kojemu namjerava graditi obiteljsku kuću (stambeni objekt) na području Općine Gornji Bogićevci, te ishođenu građevinsku dozvolu za gradnju.  Za suvlasnički dio suvlasnik mora priložiti izjavu kojom potvrđuje da je suglasan i upoznat sa podnošenjem prijave za korištenje ove mjere.  Iznos subvencije u ovom slučaju bit će isplaćen na račun prodavatelja građevinskog materijala ili isporučitelja usluge, te uz predočenje ponude prodavatelja građevinskog materijala ili izvršitelja usluge.  Iznimno, bit će isplaćen na račun podnositelja zahtjeva, ako je materijal za gradnju kuće ili uslugu platio vlastitim sredstvima, o čemu je nužno priložiti dokaz (plaćeni račun).  Podnositelj zahtjeva je dužan u roku 3 godine od zaključenja ugovora o financiranju završiti građevinu, priložiti Uporabnu dozvolu, te sebe i članove svoje obitelji prijaviti na adresi novonastale obiteljske kuće i zadržati to prebivalište slijedećih 10 godina od dana ishođenja Uporabne dozvole.  Iznimno, rok od 3 godine, može se produžiti na nove 3 godine ako korisnik dokaže opravdanost razloga zašto objekt nije završen i upotrebljiv (gubitak zaposlenja, velika kašnjenja izvođača radova uz dokaz da su angažirani na vrijeme, neočekivane smetnje pri ishođenju uporabne dozvole i sl.)  Izuzetak od obveze zadržavanja prebivališta mogu imati djeca korisnika ukoliko se u međuvremenu osamostale ili osnuju svoje obitelji.  Općina Gornji Bogićevci zadržava pravo provjere i uvida na terenu po ovlaštenoj osobi i prije odobravanja mjere, a i nakon potpisivanja Ugovora o financiranju.  Korisnik ovog Programa dužan je prilikom potpisivanja Ugovora za dodjelu financijske pomoći/subvencije dostaviti instrument osiguranja u obliku ovjerene bjanko zadužnice na iznos koji pokriva iznos odobrene financijske pomoći/subvencije, u korist Općine Gornji Bogićevci.  Instrument osiguranja se aktivira u slučaju:   1. da podnositelj zahtjeva odnosno korisnik mjere ne prijavi svoje prebivalište i prebivalište članova svoje obitelji u propisanim rokovima, 2. ne izvršava ili ne izvrši obveze iz Ugovora za dodjelu financijske pomoći/subvencije, 3. ukoliko podnositelj ne zadrži prebivalište u roku određenom ovim Programom, 4. ukoliko podnositelj postupa protivno smislu Javnog poziva koji će se raspisati po ovom Programu, 5. ukoliko podnositelj otuđi, proda ili daruje nekretninu za čiju kupovinu je primio financijsku pomoć/subvenciju, u roku određenom ovim Programom, 6. ukoliko bilo kojom svojom radnjom koja se tiče bilo kojeg oblika raspolaganja utječe na to da drugi raspolaže navedenom nekretninom (uključujući pravo građenja, zaloga, zakupa i svih ostalih prava koja djeluju opterećujući na nekretninu).   Neiskorištena bjanko zadužnica dostavljena kao instrument osiguranja vraća se po proteku 10 godina od dana od kada je Korisnik ishodio Uporabnu dozvolu.  Bjanko zadužnica će se vratiti i u slučaju kada Korisnik vrati iznos subvencije Općini Gornji Bogićevci. U tom slučaju će Općina Gornji Bogićevci izdati Korisniku potvrdu kojom se potvrđuje da je Korisnik u cijelosti vratio subvencionirani iznos.  Potrebna dokumentacija koja se prilaže prijavi:   * + - 1. prijava za Mjeru 2 (Obrazac br. M2)       2. izjava za suvlasnika – **ako je primjenjivo** (Obrazac 2)       3. izjava da će prije isplate potpore dostaviti bjanko zadužnicu (Obrazac 3)       4. izjava o promjeni prebivališta (Obrazac 4)       5. izjava **prijavitelja i bračnog/izvanbračnog druga** o prvoj nekretnini na području RH **ovjerena kod javnog bilježnika** (Obrazac 6)       6. izjava – samohrani roditelj – **ako je primjenjivo** (Obrazac 7)       7. preslika osobne iskaznice podnositelja i bračnog (izvanbračnog) druga,       8. Dokaz bračne (izvadak iz matice vjenčanih ne stariji od 6 mjeseci) / izvanbračne zajednice (izjava o izvanbračnoj zajednici, odnosno rodni list djeteta odnosno djece - sukladno članku 11. Obiteljskog zakona, NN 103/15 i 98/19),       9. uvjerenje nadležnog ureda za katastar za prijavitelja i bračnog/izvanbračnog druga o ne/posjedovanju nekretnine (prema mjestu prebivališta),       10. uvjerenje nadležnog Općinskog suda (gruntovnica) za prijavitelja i bračnog/izvanbračnog druga da ima/nema u vlasništvu nekretninu (prema mjestu prebivališta),       11. potvrdu nadležne Porezne uprave o prometu nekretnina za prijavitelja i bračnog/izvanbračnog druga       12. vlasnički list za građevinsko zemljište na kojem se gradi kuća koja je predmet prijave na mjeru,       13. Građevinska dozvola,       14. potvrdu Općine Gornji Bogićevci o nepostojanju duga prema Općini Gornji Bogićevci,   15. i drugu dokumentaciju za koju se ukaže potreba dostavljanja  **Mjera 3. Financijska pomoć za poboljšanje kvalitete stanovanja ulaganjem u rekonstrukciju obiteljskih kuća ili stanova kojima se osigurava novi ili poboljšava postojeći stambeni prostor**  Intenzitet potpore na ime subvencije za ovu Mjeru 3. iznosi iznosi **1.330,00 eura.**  Rekonstrukcija obiteljskih kuća ili stanova u smislu ovog Programa podrazumijeva:  - *dogradnju, nadogradnju i rekonstrukciju postojećeg stambenog objekta mlade obitelji koja zadovoljava uvjete i kriterije za podnošenje prijave u skladu s ovim Programom, a objekt prije izvedenih radova nije bio odgovarajući stan.*  *- povećanje energetske učinkovitosti stambenog objekta*  Odgovarajućim stanom podrazumijeva se vlasništvo stambenog prostora koji je primjereno opremljen infrastrukturom (voda, kanalizacija, struja i dr.) i udovoljava higijensko – tehničkim uvjetima za zdravo stanovanje, veličine je 35 m² korisne površine stana za jednu osobu, odnosno za svaku daljnju osobu još 10 m².  Podnositelj prijave za ovu mjeru dužan je dokazati da postojeći stambeni objekt prije izvedenih radova nije bio odgovarajući stan te je u tu svrhu obvezan priložiti fotografije objekta prije izvedenih radova, skicu zahvata (tlocrt građevine) sa troškovnikom koje izrađuje ovlašteni inženjer građevinarstva, a ako se povećava korisna površina stana i potvrdu o broju članova domaćinstva na adresi stambenog objekta koji je predmet prijave.  Za rekonstrukciju, dogradnju i nadogradnju primjenjuju se važeći propisi koji vrijede za gradnju, te, ako je sukladno tim propisima nužno ishoditi građevinsku dozvolu, zahtjevu se prilaže i građevinska dozvola.  Podnositelj prijave prilaže dokaz o plaćanju računa na rekonstrukciji, dogradnji i nadogradnji stambenog objekta za ukupni trošak radova i materijala.  Ukoliko se radovi izvode nakon primljene subvencije, podnositelj je dužan u roku 6 mjeseci dostaviti račune i dokaze o plaćanju istih.  Prihvatljiv trošak po ovoj mjeri su materijal i radovi na rekonstrukciji, dogradnji, nadogradnji, adaptacija i sanacija stambenog prostora i drugo u smislu poboljšanja kvalitete stanovanja.  Prije odobravanja korištenja sredstava u okviru ove mjere, Općina Gornji Bogićevci zadržava pravo provjere i uvida na terenu po ovlaštenoj osobi svih kriterija o kojima ovisi odobravanje potpore.  Objekt na koji se odnosi prijava mora biti u vlasništvu ili suvlasništvu podnositelja. Za suvlasnički dio mora priložiti izjavu kojom suvlasnik potvrđuje da je bio suglasan sa radovima i da je upoznat sa podnošenjem prijave za korištenje ove mjere.  Potpora se odobrava, uz opće uvjete propisane ovim Programom, ako je objekt na području Općine Gornji Bogićevci i pod uvjetom da je objekt legalan.  Korisnik mjere i njegov bračni/izvanbračni drug moraju imati prijavljeno prebivalište na adresi objekta za koji se koristi mjera i zadržati ga na toj lokaciji bez prekida najmanje 10 godina (računajući od dana isplate sufinanciranja).  Korisnik ove mjere dostavlja instrument osiguranja u obliku bjanko zadužnice u korist Općine Gornji Bogićevci na iznos koji pokriva iznos odobrene potpore uvećane za eventualne troškove prisilne naplate.  Instrument osiguranja se aktivira u slučaju:  - da korisnik mjere i/ili njegov bračni/izvanbračni drug ne zadrže prebivalište na lokaciji objekta za koje je ostvareno sufinanciranje najmanje 10 godina bez prekida (računajući od dana isplate sufinanciranja).,  - korisnik mjere ne izvršava obveze iz ugovora o sufinanciranju te postupa protivno smislu ovog Programa.  - ukoliko podnositelj otuđi, proda ili daruje nekretninu za čiju kupovinu je primio financijsku pomoć/subvenciju, u roku određenom ovim Programom,  - ukoliko bilo kojom svojom radnjom koja se tiče bilo kojeg oblika raspolaganja utječe na to da drugi raspolaže navedenom nekretninom (uključujući pravo građenja, zaloga, zakupa i svih ostalih prava koja djeluju opterećujući na nekretninu).  Potrebna dokumentacija koja se prilaže prijavi:  1. Prijava za Mjeru 3,  2. Preslike osobnih iskaznica podnositelja i bračnog (izvanbračnog) druga, te kopije osobnih iskaznica ili uvjerenje o prebivalištu djece  3. Dokaz bračne (izvadak iz matice vjenčanih ne stariji od 6 mjeseci) / izvanbračne zajednice (izjava o izvanbračnoj zajednici, odnosno rodni list djeteta odnosno djece - sukladno članku 11. Obiteljskog zakona, NN 103/15 i 98/19),  4. uvjerenje nadležnog ureda za katastar o ne/posjedovanju druge stambene nekretnine (prema mjestu prebivališta) za prijavitelja i bračnog/izvanbračnog druga,  5. uvjerenje nadležnog Općinskog suda da ima/nema u vlasništvu drugu stambenu nekretninu (prema mjestu prebivališta) za prijavitelja i bračnog/izvanbračnog druga ,  6. potvrdu nadležne Porezne uprave o prometu nekretnina za prijavitelja i bračnog/izvanbračnog druga,  7. vlasnički list za stambeni objekt koji je predmet zahtjeva,  8. Obrazac 2. Izjava suvlasnika (ako je primjenjivo),  9. Obrazac 3. Izjava da će prije isplate potpore dostaviti bjanko zadužnicu  10. Obrazac 6. - Izjava o prvoj nekretnini ovjerena kod javnog bilježnika za prijavitelja i bračnog/izvanbračnog druga,  11. Akt legalnosti – uporabna dozvola ili potvrda Ureda za graditeljstvo da je u tijeku ishođenje uporabne dozvole, koju je onda dužan donijeti po ishođenju  12. Fotografije stanja prije izvršenih radova rekonstrukcije,  13. Skica zahvata sa izračunom povećanja korisne površine stana koje izrađuje ovlašteni inženjer građevinarstva, ukoliko zahvat po pravilima struke to zahtjeva, - ako je primjenjivo  14. Potvrda o broju članova domaćinstva,  15. Preslika računa i dokaz o plaćanju, kojima se dokazuju izvedeni radovi, ako su radovi izvedeni prije predaje zahtjeva,  16. Potvrda općine Gornji Bogićevci da nema dugovanja prema općini  17. i drugu dokumentaciju za koju se ukaže potreba dostavljanja.  **V. POSTUPAK PODNOŠENJA PRIJAVA**  Javni poziv mladim obiteljima za dostavu prijava za korištenje mjera za pomoć pri rješavanju stambenog pitanja na području općine Gornji Bogićevci objavljuju se, za svaku proračunsku godinu i vrijedi do 10. prosinca tekuće godine ili do iskorištenja sredstava za tu proračunsku godinu, te se i prijava može podnijeti tijekom tog razdoblja.  Javni poziv mora sadržavati popis dokumentacije koju prijavitelji moraju dostaviti za korištenje, uvjete koje podnositelj mora zadovoljavati da bi bio korisnik mjere.  Objavljuje se na stranicama općine [www.](http://www.)opcinagb@gmail.com i na oglasnoj ploči Općine Gornji Bogićevci.  Postupak objave javnog poziva i zaprimanja i pregleda prijava provodi Povjerenstvo za dodjelu financijske pomoći imenovano od strane Općinskog vijeća.  Povjerenstvo razmatra prijave te ukoliko ista udovoljava uvjetima javnog poziva predlaže Općinskom načelniku donošenje Odluke o prihvatljivosti. O svakom zahtjevu Odlukom odlučuje općinski načelnik.  Ugovor o dodjeli financijske pomoći/subvencije sklapa Općinski načelnik i Korisnik mjera iz ovog Programa odnosno Podnositelj zahtjeva.  Prijave i zahtjevi za isplatu sredstava koji sadrže potpunu traženu dokumentaciju i udovoljavaju propisanim kriterijima, odobravaju se i isplaćuju sukladno ovom Programu.  **VI. OSTALE ODREDBE**  Korisnicima mjera se sredstva mogu isplatiti ukoliko ne postoji dugovanje po bilo kojoj osnovi prema Općini Gornji Bogićevci.  Ukoliko prijava nije potpuna, može se podnositelja prijave pozvati da u određenom roku dopuni prijavu odnosno dostavi dokumente koji nedostaju.  Ukoliko u danom roku podnositelj ne otkloni nedostatak, njegova prijava neće se uzimati u obzir.  Sredstva se dodjeljuju redoslijedom zaprimanja zahtjeva do iskorištenja svih sredstava osiguranih u Proračunu za tu stavku.  **VII. POSLJEDICE KOJE ĆE OVAJ PROGRAM PROIZVESTI**  Mjerom financije pomoći / subvencijom korisnika koji nemaju druge imovine pridonijet će se ostanku i naseljavanju stanovništva mladih i novonastalih obitelji koji svoj stambeni status mogu riješiti povoljnije. Mjerama propisanim ovim Programom utjecat će se dugoročno na uravnoteženje dobne strukture i održavanje prostorne ravnoteže stanovništva u smjeru povećanja udjela mlađeg stanovništva što bi za posljedicu imalo revitalizaciju Općine Gornji Bogićevci.  **VIII. PRIMJENA**  Ovaj Program stupa na snagu osmog dana od dana objave u „Službenom glasniku općine Gornji Bogićevci“.  Stupanjem na snagu ovoga Programa prestaju vrijediti: Program mjera za poticanje rješavanja stambenog pitanja na području općine Gornji Bogićevci (Službenom glasniku općine Gornji Bogićevci 04/2020), Prva izmjena Programa mjera za poticanje rješavanja stambenog pitanja na području općine Gornji Bogićevci (Službenom glasniku općine Gornji Bogićevci 01/2021) i Druga izmjena Programa mjera za poticanje rješavanja stambenog pitanja na području općine Gornji Bogićevci (Službenom glasniku općine Gornji Bogićevci 03/2021).  KLASA: 370-01/23-01/01  URBROJ: 2178-22-03/1-23-01  Gornji Bogićevci, 12.01. 2023. godine  Predsjednik OV:  Željko Klarić  Na temelju članka 42. stavka 1 Zakona o lokalnim porezima (NN 115/16, 101/17, 114/22), te članka 39. Statuta Općine Gornji Bogićevci (“Službeni glasnik Općine Gornji Bogićevci” 02/21), Općinsko vijeće Općine Gornji Bogićevci na 10. sjednici održanoj 12.01. 2023. godine, donijelo je  **O D L U K U**  **o općinskim porezima Općine Gornji Bogićevci**   1. **TEMELJNE ODREDBE**   **Članak 1.**  Ovom Odlukom utvrđuju se općinski porezi Općine Gornji Bogićevci (u daljnjem tekstu: općinski porezi), njihova visina te način obračuna i plaćanja.  **Članak 2.**  Općinski porezi su:   1. Prirez porezu na dohodak; 2. Porez na potrošnju; 3. Porez na kuće za odmor; 4. Porez na korištenje javnih površina i 5. **PRIREZ POREZU NA DOHODAK**   **Članak 3.**  Obveznici prireza na dohodak su fizičke osobe koje ostvaruju dohodak u Republici Hrvatskoj prema Zakonu o porezu na dohodak.  Osnovica prireza porezu na dohodak je porez na dohodak utvrđen zakonom i drugim podzakonskim aktima.  Prirez porezu na dohodak plaća se po stopi od 5 % od utvrđene osnovice i uplaćuje se u korist Proračuna Općine Gornji Bogićevci.  Poslove u vezi s utvrđivanjem i naplatom prireza porezu na dohodak obavlja Porezna uprava.   1. **POREZ NA POTROŠNJU**   **Članak 4.**  Obveznik poreza na potrošnju su pravne i fizičke osobe koje na području Općine Gornji Bogićevci pružaju ugostiteljske usluge.  Porez na potrošnju plaća se na potrošnju alkoholnih pića (vinjak, rakiju i žestoka pića), prirodnih vina, specijalnih vina, piva i bezalkoholnih pića u ugostiteljskim objektima po stopi od 2% od prodajne cijene pića koje se proda u ugostiteljskim objektima.  Obračunsko razdoblje poreza na potrošnju je od prvog do posljednjeg dana u mjesecu.  Poslove u vezi s utvrđivanjem i naplatom poreza na potrošnju obavlja Ministarstvo financija, Porezna uprava.  Utvrđenu obvezu poreza na potrošnju za obračunsko razdoblje obveznik iskazuje na Obrascu PP-MI-PO i predaje ga do 20.-tog dana u mjesecu za prethodni mjesec.  Utvrđenu obvezu porezni obveznik dužan je platiti do posljednjeg dana u mjesecu za prethodni mjesec.  Obrazac PP-MI-PO obveznik je dužan, u propisanim rokovima, podnijeti nadležnoj Poreznoj upravi za svaki poslovni prostor.   1. **POREZ NA KUĆE ZA ODMOR**   **Članak 5.**  Obveznici plaćanja poreza na kuće za odmor su pravne i fizičke osobe koje su vlasnici kuća za odmor na području Općine Gornji Bogićevci.  Porez na kuće za odmor plaća se u visini od 1,50 eur/m2 korisne površine.  Poslove utvrđivanja i naplate poreza na kuće za odmor obavlja Porezna uprava.  Obveznici poreza na kuće za odmor dužni su nadležnoj Poreznoj upravi dostaviti podatke o kućama za odmor, te njihovu korisnu površinu, do 31. ožujka godine za koju se utvrđuje porez na kuće za odmor.   1. **POREZ NA KORIŠTENJE JAVNIH POVRŠINA**   **Članak 6.**  Javne površine su:  -javne prometne površine: ceste, pješačke i biciklističke staze, šetnice i druge površine koje su namijenjene kretanju ljudi i vozila, a za čije je održavanje i upravljanje nadležna Općina Gornji Bogićevci;  -javne zelene površine: parkovi, šetališta, drvoredi, živice, cvjetnjaci, rekreacijske površine, zelenilo uz objekte, spomenici, dječja igrališta i druge slične površine za čije je održavanje i upravljanje nadležna Općina Gornji Bogićevci;  -druge slične površine za čije je održavanje i upravljanje nadležna Općina Gornji Bogićevci.  **Članak 7.**  Porez na korištenje javnih površina plaćaju pravne i fizičke osobe koje koriste javne površine, a utvrđuje se ovisno o namjeni i vremenu korištenja javne površine u godišnjem, mjesečnom ili dnevnom iznosu po m2 površine koju koriste:   |  |  |  |  |  | | --- | --- | --- | --- | --- | | **R. br.** | **NAČIN UPORABE JAVNIH POVRŠINA** | **IZNOS** | **UTVRĐUJE SE:** | **PLAĆANJE** | | **1.** | Postavljanje montažnog kioska | 33,50 eur/m2 | Godišnje | **I polugodište** do 15.siječnja tekuće god. **II polugodište** do 15.srpnja tekuće god. | | **2.** | Postavljanje montažne garaže | 3,00 eur/m2 | Godišnje | **I polugodište** do 15.siječnja tekuće god. **II polugodište** do 15.srpnja tekuće god. | | **3.** | Otvorena skladišta, postavljanje barake i sl. | 3,00 eur/m2 | Godišnje | **I polugodište** do 15.siječnja tekuće god. **II polugodište** do 15.srpnja tekuće god. | | **4.** | Postavljanje pokretnih naprava ispred ugostiteljskih, zanatskih i trgovačkih radnji zbog obavljanja iste djelatnosti na otvorenom (terase) ili za izlaganje i prodaju ili reklamu predmeta | 5,50 eur/m2 | Godišnje | **I polugodište** do 15.siječnja tekuće god. **II polugodište** do 15.srpnja tekuće god. | | **5.** | Postavljanje pokretnih naprava za prodaju cvijeća, svijeća, lampiona, suvenira i ukrasnih predmeta | 8,00 eur/m2 | Mjesečno | Do 5. dana u mjesecu za tekući mjesec | | **6.** | Postavljanje automata za prodaju sladoleda i slastica | 11,00 eur/m2 | Mjesečno | Do 5. dana u mjesecu za tekući mjesec | | **7.** | Postavljanje pokretnih naprava za prodaju sezonskog voća i povrća | 8,00 eur/m2 | Mjesečno | Do 5. dana u mjesecu za tekući mjesec | | **8.** | Postavljanje automata za prodaju bezalkoholnih pića i cigareta | 8,00 eur/m2 | Mjesečno | Do 5. dana u mjesecu za tekući mjesec | | **9.** | Postavljanje pokretnih naprava za prodaju cvijeća, svijeća, lampiona, ukrasnih predmeta i bižuterije | 3,50 eur/m2 | Dnevno | Unaprijed pri dobivanju odobrenja | | **10.** | Postavljanje pokretnih naprava za prigodnu prodaju čestitki, kalendara i blagdanskog nakita | 1,50 eur/m2 | Dnevno | Unaprijed pri dobivanju odobrenja | | **11.** | Postavljanje šatora za obavljanje ugostiteljske djelatnosti, prigodne prodaje ili zabavne igre | 0,70 eur/m2 | Dnevno | Unaprijed pri dobivanju odobrenja | | **12.** | Postavljanje zabavnih radnji (cirkus, luna-park, sprave za klackanje i sl.) | 0,80 eur/m2 | Dnevno | Unaprijed pri dobivanju odobrenja | | **13.** | Prigodna prodaja božićnih drvaca | 1,50 eur/m2 | Dnevno | Unaprijed pri dobivanju odobrenja |   Poslove u vezi s utvrđivanjem i naplatom poreza na korištenje javnih površina koji se utvrđuju u godišnjem iznosu (točke 1.-4. tablice) obavlja Porezna uprava.  Obveznici poreza na korištenje javnih površina iz stavka 2. ovoga članka dužni su nadležnoj Poreznoj upravi dostaviti podatke o korisnoj površini do 31. ožujka godine za koju se utvrđuje porez na korištenje javnih površina.  Poslove u vezi s utvrđivanjem i naplatom poreza na korištenje javnih površina koji se utvrđuju u mjesečnom i dnevnom iznosu (točke 5.-13. tablice) obavlja Jedinstveni upravni odjel Općine Gornji Bogićevci.  Za korisnike javne površine koji javnu površinu koriste bez Rješenja Porezne uprave ili Jedinstvenog upravnog odjela porez će se razrezati na temelju zapisnika komunalnog redara u 50 % većem iznosu od iznosa utvrđenog ovom Odlukom. Ovo Rješenje izdaje Jedinstveni upravni odjel.   1. **PRIJELAZNE I ZAVRŠNE ODREDBE**   **Članak 8.**  Ova Odluka stupa na snagu danom donošenja, a primjenjuje se od 01.siječnja 2024.godine i objavit će se u 'Službenom glasniku' Općine Gornji Bogićevci.  **Članak 9.**  Danom početka primjene ove Odluke prestaju važiti: Odluka o porezima Općine Gornji Bogićevci (Službeni glasnik općine Gornji Bogićevci 04/19), KLASA: 410-01/19-03/14, UR.BROJ: 2178/18-03-19-1 od 16. prosinca 2019. g.  KLASA: 410-01/23-01/01  URBROJ: 2178-22-03/1-23-1  Gornji Bogićevci, 12.01. 2023. godine  Predsjednik OV:  Željko Klarić |  |  |  |  |

**Bilješke:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |
| --- |
| **Izdaje Jedinstveni upravni odjel općine Gornji Bogićevci**  **Odgovorni urednik: Pavo Klarić, dipl.oec., Trg hrv. branitelja 1 Telefon : 035/375-056**  **Glasnik izlazi po potrebi općine Gornji Bogićevci**. |